ועדת הכספים, כנסת 20, פרוטוקול מספר 145, 2015-11-05 10:50

משה גפני: אני עובר לנושא הבא.

משה גפני: הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2015 ו-2016), התשע"ה-2015, הצבעות.

משה גפני: אני עובר לשם החוק.

משה גפני: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.

משה גפני: יש הסתייגויות לשם החוק.

<שגית אפיק: זהבה, יש לך הסתייגויות.

זהבה גלאון: כן.

זהבה גלאון: יש לי הסתייגויות.

זהבה גלאון: חבריי יגידו אם הם רוצים להצטרף להסתייגויות האלה.

זהבה גלאון: אדוני היושב ראש, ברשותך, אני מציגה את ההסתייגויות שלי לשם החוק וסיעות האופוזיציה יחליטו אם הן רוצות להצטרף להסתייגויות.

זהבה גלאון: ההסתייגות שלי היא בשם סיעת מרצ.

זהבה גלאון: תיקון קטן, ההסתייגויות שלי לשם החוק הן בשם סיעות האופוזיציה.

זהבה גלאון: אנחנו מציעים ששם החוק יימחק ובמקומו יבוא "הצעת חוק להחלשת כוחה של הכנסת ולקידום חקיקה מזורזת ללא דיון ציבורי".

זהבה גלאון: אני רוצה לנמק.

זהבה גלאון: אני חוזרת על ההסתייגות כי ראיתי שאין לך חלוקת קשב, אדוני.

משה גפני: יש לי.

<שגית אפיק: אבל לא כמו לאישה.

אראל מרגלית: אני חייב לומר שהיא מציעה כאן הצעה מאוד מעניינת.

זהבה גלאון: אדוני, כפי שידוע, אנחנו דנים עכשיו בהצעת חוק התכנית הכלכלית (תיקוני חקיקה).

זהבה גלאון: לפיכך אני מציעה בשם סיעות האופוזיציה ששם החוק יהיה "הצעת חוק להחלשת כוחה של הכנסת ולקידום חקיקה מזורזת ללא דיון ציבורי".

<שגית אפיק: תאמרו לנו אילו סיעות אופוזיציה.

אראל מרגלית: המחנה הציוני, מרצ, יש עתיד, הרשימה המשותפת.

באסל גטאס: לך לפי הגודל.

באסל גטאס: הרשימה המשותפת.

אראל מרגלית: הרשימה המשותפת, יש עתיד, ישראל ביתנו, לא?

אראל מרגלית: אתה לא רוצה לשנות את שם החוק?

עודד פורר: לא.

אראל מרגלית: בסדר.

אראל מרגלית: כמובן גם מרצ.

<שגית אפיק: תעבירו לנו אחר כך חתימות.

<שגית אפיק: כל המסתייגים, תעבירו לנו אחר כך חתימות.

זהבה גלאון: אין בעיה.

זהבה גלאון: אני מבקשת לשים לב לסדר.

זהבה גלאון: מרצ, המחנה הציוני, הרשימה המשותפת ויש עתיד.

משה גפני: אני רוצה להגיד לך שלא אלמן ישראל.

משה גפני: אני פשוט נזכר במה שהיה לפני שנה.

זהבה גלאון: ברור.

מיקי רוזנטל: אתה יכול לעבור לצד שלנו.

מיקי רוזנטל: תאמין לי שיהיה לך יותר טוב.

מיקי רוזנטל: אתה תרגיש יותר בבית.

זהבה גלאון: אדוני, שם החוק יימחק ובמקומו יבוא "הצעת חוק להחלשת כוחה של הכנסת ולקידום חקיקה מזורזת ללא דיון ציבורי".

זהבה גלאון: זאת הסתייגות ראשונה.

זהבה גלאון: הסתייגות שנייה בשם כל אותן קבוצות.

<שגית אפיק: רגע.

<שגית אפיק: תצביע.

מיקי רוזנטל: כן, תצביע, עכשיו, הרגע.

מיקי רוזנטל: אין לכם רוב.

מיקי רוזנטל: דוחים את ההצבעה בשעה.

משה גפני: מי בעד ההסתייגות?

משה גפני: בעד – 7

משה גפני: ההסתייגות לא נתקבלה.

מיקי רוזנטל: הפסדתם.

מיקי רוזנטל: שינינו את שם החוק.

מיקי רוזנטל: זה השם החדש של החוק.

מיקי רוזנטל: תוציא הודעה לעיתונות.

זהבה גלאון: ההסתייגות התקבלה.

משה גפני: ההסתייגות לא התקבלה.

מיקי רוזנטל: האופוזיציה רוצה שש דקות לחגוג.

<קריאה: רגע, יש כאן שמונה.

<קריאה: יש כאן רוב.

<קריאה: תעצרו.

מיקי רוזנטל: היא לא הייתה בהצבעה.

אראל מרגלית: אנחנו רוצים לעצור את הדיון ולראות את המצלמה.

נאוה בוקר: זה נחמד אבל לא רלוונטי.

אראל מרגלית: רביזיה.

נאוה בוקר: ניסים לא קורים כל יום.

מיקי רוזנטל: עכשיו יש שמונה.

<קריאה: לא, גם קודם היו שמונה.

מיקי רוזנטל: לא היה.

מיקי רוזנטל: לא היה.

משה גפני: ההסתייגות לא התקבלה.

משה גפני: היה שבע נגד שבע וההסתייגות לא התקבלה.

מיקי רוזנטל: אדוני, אני מבקש לראות את המצלמות ולבדוק את זה.

רחל עזריה: ההסתייגות לא עברה.

מיקי רוזנטל: אני אומר שהיא כן עברה.

רחל עזריה: אני הייתי כאן.

רחל עזריה: עכשיו מדברים על הזווית שמרימים את היד.

רחל עזריה: באמת, איזה שטויות.

משה גפני: זהבה, ההסתייגות הבאה ומיד אחרי כן מצביעים.

אורן אסף חזן: אני מציע להביא לחברי האופוזיציה בדידים כדי שיהיה להם קל לספור את ההצבעות.

מיקי רוזנטל: תביא לנו ז'יטונים.

אורן אסף חזן: אתה עם ז'יטונים לא תדע להסתדר.

אורן אסף חזן: ילד.

משה גפני: זהבה, בבקשה.

משה גפני: ההסתייגות לא התקבלה.

מיקי רוזנטל: אנחנו מבקשים רביזיה על ההצבעה הזאת.

משה גפני: רביזיה.

משה גפני: בבקשה.

זהבה גלאון: אדוני, הסתייגות נוספת לשם החוק בשם אותן קבוצות לפי הסדר שנאמר קודם.

משה גפני: מרצ ראשונה.

זהבה גלאון: שם החוק יימחק ובמקומו יבוא אוסף חוקים לקיבוע מדיניותה הכלכלית חסרת האחריות ונעדרת החזון של ממשלת ישראל".

משה גפני: דרך אגב, מלים יפות.

זהבה גלאון: אני מודה לך.

משה גפני: מי בעד ההסתייגות?

באסל גטאס: כמה?

<טמיר כהן: שמונה.

מיקי רוזנטל: איך קודם היה שבע?

מיקי רוזנטל: איך עכשיו יש שמונה כשאף אחד לא זז מכאן?

מיקי רוזנטל: ההצבעה קודם הייתה לא נכונה.

משה גפני: לספור.

משה גפני: להרים את היד גבוה.

<טמיר כהן: תשעה.

<טמיר כהן: בעד – 8

<טמיר כהן: ההסתייגות לא נתקבלה.

מיקי רוזנטל: איך זה יכול להיות?

מיקי רוזנטל: אף אחד לא זז מכאן.

מיקי רוזנטל: אני מבקש שיביאו צילום של ההצבעה הקודמת.

משה גפני: בסדר.

מיקי רוזנטל: אני דורש.

משה גפני: אתה דורש, זה בסדר.

מיקי רוזנטל: אנחנו רוצים הצבעה שמית.

משה גפני: שמית, זה בסדר.

משה גפני: אני אתן לכם.

מיקי רוזנטל: יש כאן אנשים שהם לא חברי ועדה ואני לא יודע אם הם מצביעים.

משה גפני: חבר הכנסת רוזנטל, יש לקואליציה בוועדה תשעה חברים.

משה גפני: יש לאופוזיציה בוועדה שמונה חברים.

משה גפני: כל סיעה רשאית להחליף את החבר שלה ואם הוא ממלא מקום, הוא יכול לבוא במקום החבר אם הוא לא נמצא כאן.

מיקי רוזנטל: נכון.

משה גפני: זאת תמונת המצב.

משה גפני: בהצבעה הקודמת לא כולם היו בחדר.

משה גפני: אני לא הולך לספור את זה מכיוון שראינו שבע ושבע.

משה גפני: ראינו.

משה גפני: הקואליציה טוענת שהיינו שמונה.

מיקי רוזנטל: היו שמונה לטובתנו.

משה גפני: לא.

מיקי רוזנטל: איך זה יכול להיות?

מיקי רוזנטל: הרי אף חבר מהאופוזיציה לא עזב והיה בחדר.

משה גפני: אני לא נכנס לעניין הזה מכיוון שהתוצאה לא השתנתה.

משה גפני: ביקשתי שמי שרוצה להצביע בהצבעה השנייה שיהיו כולם ואכן היו כולם והיו תשעה נגד שמונה.

משה גפני: מה לעשות?

משה גפני: כרגע זאת הקואליציה.

משה גפני: ההסתייגות הבאה.

זהבה גלאון: ההסתייגות הבאה, גם היא לשם החוק בשם אותן קבוצות.

זהבה גלאון: שם החוק יימחק ובמקומו יבוא "אוסף חוקים לקידום הסדרים כלכליים נרחבים ושנויים במחלוקת תוך התחמקות מדיון ציבורי בעניינם ופגיעה במעמדה ובריבונותה של הכנסת".

אראל מרגלית: שם קליט.

משה גפני: מי בעד ההסתייגות?

משה גפני: לא מדברים באמצע ההצבעה.

משה גפני: בעד – 8

משה גפני: ההסתייגות לא נתקבלה.

משה גפני: תשעה נגד שמונה.

משה גפני: ההסתייגות לא התקבלה.

בצלאל סמוטריץ': הצעת ייעול.

בצלאל סמוטריץ': אולי נעביר את הקואליציה לצד אחד ואת האופוזיציה לצד השני.

משה גפני: תעשה לי טובה.

בצלאל סמוטריץ': זה יקל על הספירה.

אראל מרגלית: חבר הכנסת חזן העלה הערה לגבי השם.

אראל מרגלית: לא?

אורן אסף חזן: לא נתנו לי הזדמנות לתהות על קנקנו.

משה גפני: זהבה, עוד הסתייגויות?

זהבה גלאון: עכשיו זה בא.

אורן אסף חזן: השאלה אם לטובה.

זהבה גלאון: על פי אותו הסדר כמו קודם, שם החוק יימחק ובמקומו יבוא "הצעת חוק להגדלת כוחו של משרד האוצר על חשבון הכנסת והציבור".

אורן אסף חזן: זה סקופ.

זהבה גלאון: אני חוזרת.

זהבה גלאון: זאת נקודה מאוד משמעותית.

אורן אסף חזן: הפעם אני בעד.

אורן אסף חזן: אתה גורם לי להצביע נגד צו מצפוני, הרב גפני.

<קריאה: לא ידענו שיש לך מצפון.

זהבה גלאון: שם החוק יימחק ובמקומו יבוא "הצעת חוק להגדלת כוחו של משרד האוצר על חשבון הכנסת והציבור".

מיקי רוזנטל: לפני שמצביעים.

מיקי רוזנטל: התייעצות סיעתית.

מיקי רוזנטל: זה נושא כבד משקל.

<שגית אפיק: אפשר לבקש התייעצות פעם אחת לכל נושא.

משה גפני: התייעצות סיעתית.

משה גפני: חמש דקות ואחר כך הצבעה.

משה גפני: אנחנו מחדשים את הישיבה.

משה גפני: מה קרה בהתייעצות הסיעתית?

מיקי רוזנטל: אתה רוצה דוח?

משה גפני: רבותיי, אני מחדש את הישיבה.

משה גפני: חבר הכנסת מיקי רוזנטל, אני מודה לך על הבקשה להתייעצות סיעתית.

מיקי רוזנטל: כן.

מיקי רוזנטל: אתה רוצה דוח?

משה גפני: אני מודה לך על ההתייעצות הסיעתית מכיוון שבינתיים יש כאן סוגיה ואני רוצה לשתף בה את חברי הוועדה.

משה גפני: סוגיה של יתומים, נפגעי פעולות איבה.

משה גפני: פנו אלי רבים מראשי המדינה וגם אנשים מהכנסת.

משה גפני: יש דבר שצריך לנסות לעזור להם באמצעות חקיקה.

משה גפני: אנחנו כולנו ניהלנו – שגית הייתה מאוד בעניין והיו רבים אחרים מחוץ לוועדה שהיו בעניין – כדי לנסות להכניס בחוק ההסדרים חוק שייתן להם את הגמלה שמגיעה להם.

משה גפני: יש דיון שמתנהל בעניין הזה.

משה גפני: אורן, אני עונה.

אורן אסף חזן: סליחה ומחילה כבוד הרב.

מיקי רוזנטל: מודה ועוזב ירוחם.

אורן אסף חזן: כאשר דברים נכונים, אני מודה.

משה גפני: התנהל דיון על העניין הזה אבל עדיין לא הגענו להסכמה.

משה גפני: זה ייקח עוד כמה שעות.

משה גפני: הם מנהלים דיונים על העניין הזה.

מיקי רוזנטל: מי זה הם?

מיקי רוזנטל: כשאתה אומר הם, למי אתה מתכוון?

מיקי רוזנטל: אני עוד לא הבנתי מי האויב שלי כאן.

משה גפני: האוצר לא מסכים.

אורן אסף חזן: כמה מפתיע.

<קריאה: רוח האוצר מרחפת מעלינו.

מיקי רוזנטל: בשם האופוזיציה.

מיקי רוזנטל: מדובר בנושא הומניטרי מהדרגה הראשונה.

מיקי רוזנטל: האופוזיציה תתמוך בך.

מיקי רוזנטל: אנחנו לא נתנה את זה בשום דבר אחר.

משה גפני: בסדר.

משה גפני: אני מודה לאופוזיציה.

רחל עזריה: הנדיבות של האופוזיציה היום, זה משהו.

זהבה גלאון: זה לא מובן מאליו.

זהבה גלאון: באמת.

משה גפני: לכן אמרתי שאני מודה להם על ההתייעצות הסיעתית שהם ביקשו.

משה גפני: זה נתן לנו זמן לטפל בבעיה הזאת.

משה גפני: אני מניח שבתוך כמה שעות תהיה תשובה.

משה גפני: אני אבקש מאחד היתומים להופיע כאן, אם אכן יהיה דיון.

אורן אסף חזן: ברשותך, אנחנו צריכים לדאוג שהם יבקשו עוד התייעצות סיעתית גם למנחה והתייעצות סיעתית לכמה דברי תורה ואז הכול יהיה בסדר.

נאוה בוקר: אורן, אתה בקואליציה.

אורן אסף חזן: איזה מזל שאת כאן להזכיר לי.

משה גפני: אנחנו חוזרים לסדר היום, להסתייגות של מרצ, המחנה הציוני, הרשימה המשותפת ויש עתיד.

באסל גטאס: אדוני, אנחנו מגישים רביזיה על הכול.

<שגית אפיק: על ההסתייגות הרביעית של חברת הכנסת זהבה גלאון, לא הצבעת.

מיקי רוזנטל: גברתי היועצת המשפטית, אני לא בטוח ששמעת את חבר הכנסת באסל גטאס.

מיקי רוזנטל: הוא הגיש רביזיה על ההצבעה.

מיקי רוזנטל: אני הגשתי רביזיה על ההצבעה הראשונה.

<שגית אפיק: ובאסל גטאס על השנייה.

מיקי רוזנטל: גם על השלישית.

<שגית אפיק: גם על השלישית.

מיקי רוזנטל: כן.

מיקי רוזנטל: זה בדיוק מה שלא שמעת.

באסל גטאס: גם על הרביעית והחמישית.

מיקי רוזנטל: את הרביעית עוד לא עשינו.

אראל מרגלית: באסל, אל תעשה זילות.

זהבה גלאון: ההסתייגות האחרונה לשם החוק.

משה גפני: זאת הסתייגות רביעית?

זהבה גלאון: כבר חמישית.

משה גפני: על הרביעית צריך להצביע.

משה גפני: ההסתייגות הרביעית שהייתה מאוד מעניינת לפני ההתייעצות הסיעתית.

<שגית אפיק: הגדלת כוחו של משרד האוצר על חשבון הכנסת והציבור.

משה גפני: מי בעד ההסתייגות?

אורן אסף חזן: חבר'ה, לספור טוב.

אורן אסף חזן: הבדידים עוד לא הגיעו.

אורן אסף חזן: תעזור להם.

משה גפני: מי נגד?

אורן אסף חזן: נאוה, להרים את היד.

מיקי רוזנטל: זהו.

מיקי רוזנטל: עכשיו שבע-שבע.

<קריאה: לא.

<קריאה: שמונה-שבע.

מיקי רוזנטל: שמונה-שבע לטובתנו.

משה גפני: לא.

משה גפני: להלן תוצאות ההצבעה.

משה גפני: הייתה כאן התלבטות גדולה בקואליציה אבל בסוף המשמעת הקואליציונית גברה.

משה גפני: תשעה נגד ושמונה בעד.

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

באסל גטאס: רביזיה.

משה גפני: רביזיה.

אראל מרגלית: איפה יש כאן תשעה?

אראל מרגלית: אפשר לראות?

משה גפני: יש תשעה.

זהבה גלאון: אדוני, הסתייגות אחרונה לשם החוק.

זהבה גלאון: שם החוק יימחק ובמקומו יבוא "מקבץ רפורמות בנושאים שונים שהקשר בינם לבין תקציב המדינה קלוש עד לא קיים".

משה גפני: אני מבקש לא להפריע.

משה גפני: זהבה אומרת דברים רציניים.

זהבה גלאון: במקומו יבוא "מקבץ רפורמות בנושאים שונים שהקשר בינם לבין תקציב המדינה קלוש עד לא קיים".

אורן אסף חזן: קלוש זה קביל.

אורן אסף חזן: עבור קלוש אני מצביע.

אורן אסף חזן: לא קיים, זה כבר סיפור אחר.

משה גפני: מי בעד ההסתייגות?

משה גפני: מי נגד?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

באסל גטאס: רביזיה.

משה גפני: רביזיה.

אורן אסף חזן: באסל, אתה מוגבל לרביזיה אחת ביום.

אורן אסף חזן: אתה יודע.

אראל מרגלית: שאלה.

אראל מרגלית: אדוני, כתוב כאן שאנחנו מוזמנים על ידי דוד ביטן לוועדת הכנסת ואני שואל איך הוא יכול להזמין אותנו לוועדת הכנסת אם הוא בגיאורגיה.

אראל מרגלית: האם אנחנו מקבלים את האפשרות לטוס לגיאורגיה?

אראל מרגלית: שמעתי שזה יכול לפתור את הבעיה של ההתייעלות הכלכלית.

אורן אסף חזן: במטוס הפרטי של הפלג הצפוני.

משה גפני: אנחנו עוברים לפרק א', מטרת החוק.

אראל מרגלית: לנו יש את הרביזיות שלנו.

אראל מרגלית: אנחנו תמיד נותנים לזהבה את זכות הקדימה בגלל הכבוד האישי שלנו אליה.

משה גפני: פרק א', מטרת החוק.

משה גפני: מי מקריא מהאוצר?

מיקי רוזנטל: מטרת החוק לא עלתה בין הקריאה הראשונה לקריאה השנייה והשלישית?

מיקי רוזנטל: אם כן, למה מקריאים את זה עוד פעם?

משה גפני: כי לא הקראנו את זה.

<שגית אפיק: ברור שהם למדו ממך

משה גפני: מה עשיתי בקדנציה הקודמת.

אראל מרגלית: אתה נתת לנו את ההשראה.

משה גפני: מי מקריא את מטרת החוק?

<אסי מסינג: אני אקריא.

מיקי רוזנטל: מה תפקידך באוצר?

<אסי מסינג: אני המשנה ליועץ המשפטי.

משה גפני: זה חיים שכאלה?

מיקי רוזנטל: זכותי לדעת.

מיקי רוזנטל: אני מבקש לדעת מה תפקידך באוצר.

<אסי מסינג: אני המשנה ליועץ המשפטי במשרד האוצר.

מיקי רוזנטל: משנה ליועץ המשפטי של כל האוצר?

<אסי מסינג: כן.

מיקי רוזנטל: או של אגף התקציבים?

<אסי מסינג: של כל המשרד.

מיקי רוזנטל: של כל המשרד.

מיקי רוזנטל: בסדר.

מיקי רוזנטל: נעים מאוד.

אורן אסף חזן: סוף סוף רואים את הפנים של הפקידים.

מיקי רוזנטל: למה?

מיקי רוזנטל: הוא מופיע כאן הרבה.

מיקי רוזנטל: אתה לא בא אבל הוא בא.

אראל מרגלית: תגיד לי, אתה קרוב של דני מסינג?

משה גפני: תעשה לי טובה.

משה גפני: פרק א',

אורן אסף חזן: שתדעו לכם ש"ארץ נהדרת" לא יכולה לעשות מערכונים כאלה.

משה גפני: בבקשה, אסי, אני מבקש שתקריא.

<אסי מסינג: אנחנו בתכנית הכלכלית.

משה גפני: כן, מטרת החוק.

משה גפני: החוק הראשון.

<אסי מסינג: מטרה.

<אסי מסינג: חוק זה בא לתקן חוקים שונים במטרה לחזק את הצמיחה במשק, להגדיל את הפריון במשק ואת רמת התחרות בו ולהוזיל את יוקר המחיה בישראל ובכלל זה להוזיל את מחירי מוצרי המזון, מחירי הדיור ומחירי השירותים הפיננסיים והכול בהתאם ליעדי התקציב והמדיניות הכלכלית לשנים 2015 ו-2016.

מיקי רוזנטל: תסביר.

<אסי מסינג: בכל מה שקשור לתכנית הכלכלית ובהמשך גם לתכנית ההתייעלות, הוצגו בהרחבה במצגות הראשונות במסגרת הדיונים הראשונים שהיו בוועדה השינויים השונים שיש בחוק.

<אסי מסינג: סעיף 1, מטרתו למעשה לפרט ולקבץ את המטרה הכללית לכלל השינויים שמוצעים כאן.

<שגית אפיק: אני רוצה להוסיף.

מיקי רוזנטל: זכותי לשאול שאלות ואני רוצה הבהרה.

מיקי רוזנטל: איזה סעיפים בחוק מגבירים את הצמיחה במשק?

מיקי רוזנטל: אני רוצה לדעת איזה סעיפים ולא סתם באופן כללי.

מיקי רוזנטל: איזה סעיפים מגדילים את הפריון במשק?

מיקי רוזנטל: אני לא צוחק.

אורן אסף חזן: הפריון.

אורן אסף חזן: עכשיו הבעיה היא הפריון.

מיקי רוזנטל: קודם כל תתייחס לשני הסעיפים האלה.

מיקי רוזנטל: אני רוצה לדעת איזה סעיפים בדיוק מגדילים את הצמיחה במשק ואת הפריון במשק.

אראל מרגלית: מסינג, באמת, אתה קרוב של דני מסינג?

<אסי מסינג: לא.

אראל מרגלית: הוא היה זמר.

מיקי רוזנטל: השאלה שלי הייתה רצינית.

מיקי רוזנטל: אני רציני לגמרי.

משה גפני: אסי, אתה רוצה להשיב על זה?

מיקי רוזנטל: הוא חייב להשיב על זה.

משה גפני: הוא לא חייב שום דבר.

משה גפני: אם הוא ישיב – ישיב, אם לא ישיב – לא ישיב.

<אסי מסינג: אני חושב שבמסגרת הדיונים על כלל הפרקים נערך דיון והוסבר לגבי מרבית הפרקים, התרומה שלהם, החשיבות שבהם, התרומה הן לצמיחה והן ליתר המטרות שקבועות כאן בסעיף המטרה.

<אסי מסינג: אני לא חושב שיש צורך כרגע לרדת לפרטים.

מיקי רוזנטל: לא.

מיקי רוזנטל: אני מבקש עוד שאלה בכל זאת.

משה גפני: כן, בקצרה.

מיקי רוזנטל: אני ישבתי כאן בכל הדיונים.

מיקי רוזנטל: אנחנו שאלנו שאלות גם על הצמיחה וגם על הפריון ואין סעיפים כאלה.

מיקי רוזנטל: אני רוצה לדעת את הסעיפים הספציפיים.

רועי פולקמן: כשהולכים לגז טבעי, זה לא מספיק?

משה גפני: אני לא מסכים.

משה גפני: מקרו

מיקי רוזנטל: זה מגדיל את הפריון?

רחל עזריה: בוודאי.

רחל עזריה: מגדיל.

רחל עזריה: זה מונע סגירת מפעלים.

מיקי רוזנטל: אדוני, אני באמת מבקש לדעת את הסעיפים.

בצלאל סמוטריץ': נדמה לי שבתוך החוק הזה גם ששינסקי כלול והוא מתחיל לפעול רק ב-2017.

בצלאל סמוטריץ': למה זה קשור ליעדי התקציב המדיניות הכלכלית לשנים 2015 ו-2016?

משה גפני: אסי, תשובה.

<אסי מסינג: החקיקה הזאת מתייחסת אך ורק לשינויים המבניים שמפורטים בהצעה הזאת.

<אסי מסינג: ההצעה שקשורה לששינסקי נמצאת בהצעת החוק השנייה.

בצלאל סמוטריץ': לא בזה?

<אסי מסינג: לא, לא בהצעה הזאת.

משה גפני: נדמה לי שבהצעה הזאת.

<אסי מסינג: היא נמצאת בחלק השני.

<אסי מסינג: מכל מקום, שם בוודאי יש חלק מהשינויים שמשליכים גם על השנים לאחר מכן.

רחל עזריה: נראה לי שקיבלנו תשובות.

מיקי רוזנטל: אני לא חושב.

<שגית אפיק: אני רוצה להתייחס בשתי מלים ולומר לכם שיש כאן התייחסות למחירי מוצרי המזון.

<שגית אפיק: כל הנושא של מחירי מוצרי המזון נדון בוועדת העבודה והרווחה והם הכניסו סעיף מטרה משלהם.

<שגית אפיק: הם הכניסו סעיף מטרה ספציפי לעניין מחירי מוצרי המזון.

<שגית אפיק: אף על פי כן, כיוון שבסופו של דבר כל הפרקים יושתלו לתוך החוק הזה, סעיף המטרה כאן הוא לכאורה סעיף כללי יותר שכולל גם את זה.

משה גפני: יש הסתייגויות?

<שגית אפיק: כן.

מיקי רוזנטל: בוודאי.

<שגית אפיק: ששינסקי לא בחוק הזה.

<שגית אפיק: בחוק הזה מבחינת הוועדה מופיעים שלושה דברים – הייעוץ הפנסיוני שכרגע הוא בנושא חדש והוא טרם נדון בוועדה, נושא הבריאות שעוסק בהסדר והחזר עם קופות החולים וחברות הביטוח, וסעיף התחילה שיחול על כלל הנושאים.

<שגית אפיק: יתר הנושאים הם למעשה רפורמת הקורנפלקס שנמצאת בוועדת העבודה והרווחה ונושאים קטנים נוספים שגם הם נמצאים בוועדת העבודה והרווחה.

<שגית אפיק: אבל כאשר אנחנו נסיים כאן את הדיונים וכאשר הוועדות הנוספות יסיימו את דיוניהן, כל הנושאים האלה ישולבו לחוק אחד ויונחו במליאה.

<שגית אפיק: אגב, זה תקדים חדש שהאוצר מגיש לנו שני חוקי הסדרים לתקציב דו שנתי ולא חוק הסדרים אחד.

זהבה גלאון: איך את מסבירה את זה כיועצת המשפטית של הוועדה?

זהבה גלאון: אני רוצה לקבל חוות דעת.

<אסי מסינג: שני תיקונים.

<אסי מסינג: האחד, יש עוד פרקים שנדונים בוועדת הכלכלה.

<שגית אפיק: בנקאית רישוי אצל אלי כהן.

<אסי מסינג: בוועדת הכלכלה יש מספר פרקים שנדונים.

<אסי מסינג: בנוסף, זאת לא הפעם הראשונה שיש שני חוקים נפרדים אלא זה היה גם ב-2013 ו-2014, אז היו שתי הצעות חוק.

<שגית אפיק: לא.

<שגית אפיק: ב-2013 ו-2014 הייתה הצעה אחת בלבד.

<שגית אפיק: במהלך הדיונים לפצל את אותה הצעה, היא פוצלה והוגשה הצעה נוספת להעמקת הגבייה בנפרד שלא בלוחות הזמנים של חוק ההסדרים.

<שגית אפיק: דרך אגב, עד היום היא לא עברה ואתם מחילים עליה רציפות בימים אלה.

<אסי מסינג: היו שתי הצעות, אבל לא חשוב.

מיקי רוזנטל: עם כל המחלוקת הזאת, אנחנו לא יכולים להמשיך את הדיון.

מיקי רוזנטל: זה עקרוני.

בצלאל סמוטריץ': כל הנושאים שבחוק הזה, בכל ועדותיו השונות, נכנסים לתוקף כבר ב-2015 ו-2016?

<שגית אפיק: בהמשך אנחנו נדון בסעיף התחילה.

בצלאל סמוטריץ': אבל אם יש משהו שלא מתחיל ב-2015-2016, אני אבקש להסתייג מהמשפט הזה.

משה גפני: בסדר.

בצלאל סמוטריץ': אבל אנחנו רוצים לדעת עובדתית.

זהבה גלאון: חשוב לנו לדעת מה ההסתייגות שלך.

זהבה גלאון: אולי נתמוך בך.

אורן אסף חזן: הוא אומר.

אורן אסף חזן: אם זה לא משפיע על 2015-2016, הוא מסתייג.

אורן אסף חזן: לא כזה קשה להבין.

בצלאל סמוטריץ': יש משהו בו נקבעה תחילה שונה?

<שגית אפיק: בפרקים שלנו אין תחילה שנה.

בצלאל סמוטריץ': אני שואל את האוצר, יש משהו בו נקבעה תחילה שונה?

<אסי מסינג: לא, לא ב-2015.

<אסי מסינג: 1 בדצמבר 2015.

בצלאל סמוטריץ': האם יש באחד הפרקים סעיף תחילה שהוא אחרי זה?

בצלאל סמוטריץ': באחד מהפרקים שבוועדות השונות, האם משהו בחוק הזה לא מתחיל ב-2015-2016?

<אסי מסינג: לא.

<אסי מסינג: למיטב זיכרוני, אין סעיף כזה.

עודד פורר: אני רוצה להבין.

עודד פורר: אנחנו הרי מדברים כאן על מטרת החוק שצריכה לעמוד בהתאם ליעדי התקציב והמדיניות הכלכלית.

עודד פורר: היעדים לא ברורים כי הרי תקציב הביטחון עדיין לא עבר.

עודד פורר: אנחנו לא יודעים מה היעדים.

עודד פורר: זה חלק משמעותי בתקציב בסופו של דבר.

משה גפני: שאלה טובה.

משה גפני: אתם לא חייבים להשיב עליה.

משה גפני: נראה מה יהיה עם תקציב הביטחון כי יכול להיות שלא נאשר את התקציב.

מיקי רוזנטל: למה?

מיקי רוזנטל: אולי פעם אחת נדע נקבל תשובה.

משה גפני: הם לא יודעים לענות.

עודד פורר: בכל זאת מדובר על יעדים.

משה גפני: לא לענות על זה עכשיו.

משה גפני: עודד, שאלת שאלה מצוינת.

מנואל טרכטנברג: שתי הסתייגויות.

מנואל טרכטנברג: הסתייגות ראשונה למטרת החוק.

מנואל טרכטנברג: יימחקו המלים "לחזק את הצמיחה במשק ולהגדיל את הפריון במשק".

<שגית אפיק: רגע.

<שגית אפיק: אתה לא שלחת לנו בכתב.

<שגית אפיק: אנחנו צריכים לכתוב את זה.

מיקי רוזנטל: תקבלו את זה חתום.

מנואל טרכטנברג: יימחקו המלים "לחזק את הצמיחה במשק ולהגדיל את הפריון במשק".

מנואל טרכטנברג: זאת ברוח הדברים שהעלה כאן חבר הכנסת מיקי רוזנטל.

מנואל טרכטנברג: אני רוצה לומר באחריות - אני עוקב אחרי כל החוק - ואני אומר לכם באחריות שאין כאן סעיפים שמטרתם לחזק את הצמיחה ואת הפריון.

משה גפני: מי בעד ההסתייגות של חבר הכנסת טרכטנברג?

<שגית אפיק: מי מגיש את ההסתייגות?

מיקי רוזנטל: סיעת המחנה הציוני.

מיקי לוי: אני מצטרף לכל ההסתייגויות של המחנה הציוני.

מיקי רוזנטל: כולל ישראל ביתנו.

<שגית אפיק: סיעת המחנה הציוני, יש עתיד, ישראל ביתנו והרשימה המשותפת.

זהבה גלאון: ו-מרצ.

<שגית אפיק: ו-מרצ.

באסל גטאס: לפי הגודל.

מיקי רוזנטל: אנחנו רוצים לפי הגודל כאן, אבל הראשון זה המחנה הציוני.

מיקי רוזנטל: .

<שגית אפיק: הרישום לפי הגודל.

מיקי רוזנטל: הרישום לפי הגודל.

משה גפני: מי בעד ההסתייגות?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

מיקי רוזנטל: יש הסתייגות להסתייגות.

משה גפני: אי אפשר.

משה גפני: יש עוד הסתייגות?

מנואל טרכטנברג: לי יש.

מנואל טרכטנברג: אמרתי שיש לי שתי הסתייגויות.

מנואל טרכטנברג: אמרתי הסתייגות ראשונה.

משה גפני: ומהי ההסתייגות השנייה?

באסל גטאס: רגע.

באסל גטאס: רביזיה על ההסתייגות.

משה גפני: רביזיה.

מנואל טרכטנברג: ההסתייגות השנייה.

מנואל טרכטנברג: במקום "להוזיל את יוקר המחייה בישראל ובכלל זה להוזיל את מחירי מוצרי המזון, מחירי הדיור, מחירי השירותים הפיננסיים", יבוא "לנסות להוזיל את יוקר המחייה בישראל ובכלל זה לנסות להוזיל את מחירי מוצרי המזון, מחירי הדיור ומחירי השירותים הפיננסיים".

משה גפני: מי בעד ההסתייגות?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

באסל גטאס: רביזיה.

משה גפני: רביזיה.

אורן אסף חזן: לא הגבלתי אותך לרביזיה אחת ביום?

באסל גטאס: ככה ליצמן עשה להם בפעם הקודמת.

באסל גטאס: אני למדתי את זה מליצמן.

משה גפני: היה לך מורה טוב.

זהבה גלאון: יש לי הסתייגויות למטרת החוק.

זהבה גלאון: יש לי עוד ארבע הסתייגויות לדבר הזה.

<שגית אפיק: יש לך חמש.

אורן אסף חזן: יש כאן עניין מעניין.

אורן אסף חזן: משעמם להיות בקואליציה בדיונים כאלה.

אורן אסף חזן: אני בעד לעבור לאופוזיציה.

זהבה גלאון: עכשיו הוא יתחיל ליהנות.

זהבה גלאון: אדוני, בשם כל הקבוצות שאמרנו – מרצ, המחנה הציוני, הרשימה המשותפת, יש עתיד וישראל ביתנו –

משה גפני: לפי הגודל.

משה גפני: מרצ בהתחלה.

מיקי רוזנטל: לפי הגודל, מהסוף להתחלה.

זהבה גלאון: הסעיף יימחק ובמקומו יבוא "מטרתו של חוק זה היא לשבש, לסרס ולעוות את ההליך הדמוקרטי".

אורן אסף חזן: מדברים על החתולים.

זהבה גלאון: "חוק ההסדרים במתכונתו הנוכחית יעבור מן העולם בשנת 2016".

משה גפני: מי בעד ההסתייגות?

משה גפני: בעד – 8

משה גפני: ההסתייגות לא נתקבלה.

אורן אסף חזן: בצלאל נגד.

מיקי רוזנטל: בצלאל, אתה לא יכול, זה על חתולים.

מיקי רוזנטל: אתה חייב להצביע בעד.

אראל מרגלית: אפשר לכתוב בהערה שהסירוס לא מתייחס לחתולים?

אורן אסף חזן: זה חייב להופיע כי אחרת יש כאן בעיה.

משה גפני: ההסתייגות לא התקבלה.

אורן אסף חזן: אפשר להציע הצעת ייעול.

זהבה גלאון: שים לב, זה יעניין אותך.

אראל מרגלית: אורן, מדברים על אילת.

אורן אסף חזן: מה אילת, אילת זה לחלשים.

אורן אסף חזן: רק בולגריה.

אורן אסף חזן: אנחנו בענייני בולגריה.

אראל מרגלית: אף פעם לא הייתי בבולגריה.

אורן אסף חזן: אני אקח אתך אתי בקיץ הבא.

אראל מרגלית: בולגרי הוא מבולגריה?

אורן אסף חזן: אני אקח אותך אתי בקיץ הבא.

אורן אסף חזן: אני יודע שאני מסתכן, אבל זה שווה כל רגע.

אורן אסף חזן: מסתכן בגלל אראל, לא בגלל בולגריה.

מיקי רוזנטל: יש משהו שמתחיל ב-ז' שזה ז'יטונים ויש עוד משהו שמתחיל ב-ז'.

מיקי רוזנטל: לאן אתה לוקח אותו?

אורן אסף חזן: אני לא רוצה לענות לך כי אתה תבכה שבועיים.

משה גפני: אורן.

אורן אסף חזן: אני לא יכול.

משה גפני: אתה יכול.

משה גפני: בן אדם נברא בשביל להתגבר על היצרים שלו.

אורן אסף חזן: אני כאן עד הצהרים.

זהבה גלאון: אדוני יש לי קוצר נשימה.

אורן אסף חזן: באתי מוכן.

אורן אסף חזן: בבקשה.

זהבה גלאון: ההסתייגות הבאה.

זהבה גלאון: הסעיף יימחק וייאמר "מטרתו של חוק זה היא לקדש את ההקלות להון המופלג ובעליו, להעצים את האוליגרכיה הישראלית ולהביא לכיווץ מערכות הרווחה וכושר המחיה והקנייה של הרוב".

אורן אסף חזן: לא, אני לא מסכים עם זה.

אורן אסף חזן: זה חריג.

משה גפני: מי בעד ההסתייגות?

מיקי רוזנטל: רגע, שאלה.

מיקי רוזנטל: אני רוצה לדעת מי מצביע.

משה גפני: מי נגד?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

אראל מרגלית: למה אתם נגד?

משה גפני: אין סיבה.

מיקי רוזנטל: מי מחליף את מי?

מיקי רוזנטל: אנחנו רוצים לדעת.

משה גפני: ההסתייגות לא התקבלה.

משה גפני: אנחנו ממשיכים הלאה.

באסל גטאס: רביזיה.

משה גפני: רביזיה.

אורן אסף חזן: זאת הרביזיה השלישית שלו.

אורן אסף חזן: זאת הבעיה אתם, הם אף פעם לא עומדים בהסכמים.

אורן אסף חזן: אישרתי לו רביזיה אחת והוא לא עומד בזה.

זהבה גלאון: אדוני, יש לי עוד שתי הסתייגויות.

משה גפני: שגית אומרת שלוש.

זהבה גלאון: אדוני, עכשיו זה מתפתח.

זהבה גלאון: הסעיף יימחק ובמקומו יבוא "מטרתו של חוק זה הוא לאגד ערב רב של חוקים בעלי השלכות מרחיקות לכת אשר לרובן השפעות החורגות מהשגת יעדי התקציב המאושרים והליך המונע דיון מעמיק ושיטתי בסוגיות שעומדות על הפרק".

אראל מרגלית: זה שם מה זה קליט.

אורן אסף חזן: יש כאן בעיה.

אורן אסף חזן: עד האמצע כמעט הצבעתי אתך.

אורן אסף חזן: בלי צחוק.

אורן אסף חזן: עד האמצע כמעט הצבעתי אתך.

באסל גטאס: זהבה, יש אנשים שסובלים מבעיות ריכוז.

אראל מרגלית: לא.

אראל מרגלית: פה אין.

אראל מרגלית: בכנסת אין.

באסל גטאס: זהבה, תקריאי את זה לאט לאט.

אראל מרגלית: כאן אנשים מאופקים, סבלניים ומרוכזים.

זהבה גלאון: הסעיף הזה הוא מאוד משמעותי.

בצלאל סמוטריץ': אדוני היושב ראש, יש לי שאלה.

משה גפני: אין לך שאלה באמצע שזהבה גלאון מקריאה הסתייגות.

אורן אסף חזן: בצלאל, אנחנו תכף ניתן לך זכות דיבור.

משה גפני: לא.

משה גפני: אין דבר כזה.

אורן אסף חזן: רק היושב ראש.

משה גפני: עוד יחשדו בו שהוא נגד מרצ.

משה גפני: לא יכול להיות.

אראל מרגלית: אתה רוצה לשנות את הטבות המס?

בצלאל סמוטריץ': אני רוצה לשאול שאלה.

משה גפני: זהבה, בבקשה, תשלימי.

זהבה גלאון: אני חוזרת.

זהבה גלאון: "מטרתו של חוק זה הוא לאגד ערב רב של חוקים בעלי השלכות מרחיקות לכת אשר לרובם השפעות החורגות מהשגת יעדי התקציב המאושרים בהליך המונע דיון מעמיק ושיטתי בסוגיות העומדות על הפרק תוך פגיעה ביכולתם של - - - תשתיק אותו.

אורן אסף חזן: סליחה, מה זה החוצפה הזאת?

זהבה גלאון: אי אפשר.

זהבה גלאון: נו.

אורן אסף חזן: אבל לא סיכמנו?

אורן אסף חזן: ביקשת שאני אכבד אותך.

מיקי רוזנטל: אנחנו רוצים הפסקה בדיון עד שגרמן באה ומרגיעה אותו.

אורן אסף חזן: יש משפט האומר רק היררכיה.

אורן אסף חזן: בסדר?

אורן אסף חזן: מסתבר שסתיו שפר רוצה להיות יעל גרמן וזהבה גלאון רוצה להיות סתיו שפיר.

אורן אסף חזן: רק לגרמן מותר, חברים.

משה גפני: אורן, חבר קואליציה לא מפריע לאופוזיציה.

משה גפני: באמת.

זהבה גלאון: אדוני היושב ראש, אני רוצה להודיע הודעה לפני שאני ממשיכה בהקראת ההסתייגות הארוכה.

זהבה גלאון: לפני שנבחרתי לכנסת, עשיתי כמה דברים ואחד הדברים שעשיתי, בתואר הראשון שלי למדתי חינוך מיוחד.

זהבה גלאון: אז אני יכולה להכיל את אורן חזן אבל יש גבול.

אראל מרגלית: היא יכולה להכיל אותו אבל לא לסחוב אותו על הגב.

אורן אסף חזן: אני לא אשם שעליתי במשקל.

משה גפני: זהבה, תמשיכי.

מיכל בירן: אי אפשר להגיע למצב דביק בשעה כל כך מוקדמת.

מיכל בירן: תשמרו תחמושת.

אורן אסף חזן: אני עוד מעט הולך.

מיקי רוזנטל: אורן, תעשה גילוי נאות, בלי הספר.

אורן אסף חזן: ולחשוב שנסעתי עד אריאל בשבילו.

אראל מרגלית: אנחנו נעשה אמבוש בקילומטר ה-101 לספר.

משה גפני: זהבה, בבקשה, מה ההסתייגות?

אורן אסף חזן: אני כמו שמשון.

אורן אסף חזן: לקחו לי את השיער, לקחו לי את הכוח.

אורן אסף חזן: אני כבר לא גיבור.

מיקי רוזנטל: אני מתקשה להאמין.

משה גפני: מיקי, אתה מפריע לזהבה.

משה גפני: היא באמצע הדברים.

זהבה גלאון: אדוני, ההמשך.

זהבה גלאון: "פגיעה ביכולתם של מקבלי ההחלטות בממשלה ובכנסת לגבש עמדה מבוססת לגבי כל אחד משלל הנושאים המופיעים".

זהבה גלאון: זאת הסתייגות מאוד רצינית.

זהבה גלאון: היא מקיפה את כל הסוגיות שאנחנו מנסים להעלות כאן היום בדיון כמו צמיחה, פריון וכולי.

בצלאל סמוטריץ': אני חייב להבין כי אחרת אני לא אדע אם להצביע בעד או נגד.

בצלאל סמוטריץ': אני רוצה לשאול את חברת הכנסת גלאון ואת חברי האופוזיציה, בעיקר את אלה ממפלגתה של שלי יחימוביץ', האם מאחר ומדובר בערב רב של חוקים שלא קשורים להשגת יעדי התקציב, הם יצביעו נגד רפורמת ששינסקי שגם עובד במסגרת חוק ההסדרים.

זהבה גלאון: זאת שאלה מעניינת.

זהבה גלאון: אני עונה בשם הקבוצה.

בצלאל סמוטריץ': אם תגידו כן, אני אצביע אתכם על ההסתייגות.

אראל מרגלית: אנחנו צריכים על זה התייעצות סיעתית.

זהבה גלאון: חבר הכנסת סמוטריץ', יש רק בעיה אחת, זה לא בחוק הזה.

בצלאל סמוטריץ': זה בחוק ההסדרים.

מיקי רוזנטל: אבל לא בחוק הזה.

מיקי רוזנטל: שמעת את התשובה.

בצלאל סמוטריץ': אל תתחמקו.

בצלאל סמוטריץ': זה גם בא במסגרת חוק ההסדרים.

מיקי רוזנטל: הכול תלוי בפרטים.

בצלאל סמוטריץ': כדי לעקוף דיון ציבורי ופרלמנטרי.

בצלאל סמוטריץ': זה פוגע בכנסת, זה חוטא באותו חטא שחוטאים החוקים האלה.

בצלאל סמוטריץ': אם כנים דבריכם, אני אצביע אתכם.

בצלאל סמוטריץ': אם לא ואתם רק עושים כאן פיליבסטר של אופוזיציה, אני לא אתכם.

מיקי רוזנטל: התשובה הפורמלית היא כזאת.

אראל מרגלית: אנחנו עושים פיליבסטר?

מיקי רוזנטל: מאחר ואנחנו לא יודעים בכלל מה מהות החוק, הגשנו הרבה מאוד הסתייגויות שאם הן יתקבלו, נתמוך.

משה גפני: אתם ביקשתם התייעצות סיעתית?

אראל מרגלית: כן.

אראל מרגלית: מיקי, ביקשנו התייעצות סיעתית.

משה גפני: אנחנו מחדשים את הישיבה.

אראל מרגלית: סמוטריץ', תודה על השאלה.

אראל מרגלית: ייקח לנו זמן לענות.

משה גפני: מי בעד ההסתייגות שלחברת הכנסת זהבה גלאון כפי שהוקראה?

באסל גטאס: רגע.

באסל גטאס: עוד לא הגיעו כולם.

משה גפני: אז לא.

משה גפני: אז יהיו לכם פחות קולות.

אראל מרגלית: זה זמני.

מיכל בירן: מנו לא כאן.

מיכל בירן: אני מצביעה במקומו.

<קריאה: איפה אורן?

אראל מרגלית: אמרתם הצבעה, אז תצביעו.

אראל מרגלית: אתם לא יכולים להפסיק את ההצבעה באמצע.

משה גפני: בסדר.

משה גפני: כמה היו בעד?

<טמיר כהן: שבעה.

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

מיקי רוזנטל: לא הספקתי להביא סנדביצ'ים.

מיקי רוזנטל: אנחנו צריכים עוד הפסקה לסנדביצ'ים.

מיקי רוזנטל: הייתי בדרך למזנון.

באסל גטאס: רביזיה.

משה גפני: רביזיה.

משה גפני: יש עוד הסתייגויות?

זהבה גלאון: הסתייגות אחרונה.

משה גפני: מה ההסתייגות הבאה?

משה גפני: אני במתח.

זהבה גלאון: אדוני, חבר הכנסת גפני, כשאני בשטח, אתה לא צריך להיות במתח.

משה גפני: האמת היא שאני לא במתח כל הזמן.

זהבה גלאון: הסעיף יימחק ובמקומו יבוא "מטרתו של חוק זה לערוך שינויים מבניים במשק ובחברה, לרבות בנושאים שנויים במחלוקת שהממשלה הייתה מתקשה להעבירם בהליך חקיקה רגיל תוך הטלת קושי על קיום פיקוח ובקרה אפקטיביים על הליך החקיקה על ידי הציבור, שרי הממשלה ובעיקר על ידי הכנסת וועדותיה".

משה גפני: הסתייגות טובה.

משה גפני: מי בעד?

בצלאל סמוטריץ': לפני כן יש לי שאלה.

בצלאל סמוטריץ': אני שואל כדי שאדע איך להצביע.

משה גפני: לא חשוב בכלל.

משה גפני: כמה הצביעו בעד?

אורן אסף חזן: בצלאל, תגיד.

אורן אסף חזן: יש לך זכות דיבור.

משה גפני: מי נגד?

משה גפני: בעד – 8

משה גפני: ההסתייגות לא נתקבלה.

מיקי רוזנטל: אני חייב לספור.

מיקי רוזנטל: כמה חברים יש לליכוד בוועדת הכספים?

אורן אסף חזן: לליכוד ארבעה.

משה גפני: ההסתייגות לא התקבלה.

באסל גטאס: רביזיה.

משה גפני: מכיוון שיש רביזיות על ההסתייגויות, אני לא אצביע על מטרת החוק.

משה גפני: מה בא אחרי זה?

<שגית אפיק: אחרי כן בא הבריאות.

<שגית אפיק: האוצר ביקש לתקן את הנוסח.

<שגית אפיק: הם ירדו כרגע עם שמרית.

באסל גטאס: זה נושא חדש.

משה גפני: עוד לא.

משה גפני: אני עוד לא יודע.

משה גפני: יכול להיות שזה יהיה נושא חדש.

משה גפני: מה בא אחרי זה?

מיקי רוזנטל: אין דבר כזה, אדוני.

<קריאה: המידור הזה מתאים לוועדת החוץ וביטחון.

מיקי רוזנטל: לא היה בחיים דבר כזה.

משה גפני: היה דבר כזה.

משה גפני: היה דבר כזה שירדו לניסוח כדי להגיע לאיזושהי הסכמה.

משה גפני: הרחבה של ה-היה הזה, לא היה.

מיקי רוזנטל: בלי שיושב ראש ועדת הכספים יודע על מה?

משה גפני: הם יביאו לי.

רחל עזריה: אני מציעה שלא תדאגו ליושב ראש ועדת הכספים בכל הנושא של התקציב.

רחל עזריה: הוא דואג לעצמו.

מיקי רוזנטל: אני מציע שאת לא תגידי לנו למה נדאג.

מיקי רוזנטל: אנחנו נדאג במה שמתחשק לנו לדאוג.

משה גפני: אני דואג לכם, שתהיה לנו תדמית נורמלית.

באסל גטאס: איפה הפרק על הבריאות?

באסל גטאס: מביאים לנו אותו?

משה גפני: כן.

אראל מרגלית: העיקר הבריאות.

<שגית אפיק: הם מבקשים לתקן את מה שהם הביאו בעבר.

משה גפני: אני אעבור על זה כשיביאו.

משה גפני: אנחנו לא יודעים.

משה גפני: היועצת המשפטית לא יודעת, אני לא יודע.

משה גפני: הלאה, הפרק הבא.

<שגית אפיק: אנחנו נרצה ללמוד את זה כשזה יגיע.

מיקי רוזנטל: כל פעם שהייתה איזו הבטחה של האוצר, את צריכה להגיד שהייתה כאן הבטחה.

<שגית אפיק: אני אגיד.

משה גפני: היא תגיד.

מיקי רוזנטל: אני מזכיר לך כי אני סומך עליך מאוד.

משה גפני: כן.

משה גפני: היא תגיד.

<שגית אפיק: אנחנו עוברים לפרק י"א, תחילה.

אראל מרגלית: יש לנו עוד הסתייגויות לגבי השם.

<שגית אפיק: אני לא ראיתי עוד הסתייגויות לגבי השם.

<שגית אפיק: זה כל מה שהיה אצלי.

אראל מרגלית: אבל אפשר לתת שתיים בעל פה?

<שגית אפיק: לשם?

אראל מרגלית: כן.

<שגית אפיק: כן, כיוון שלא הצבעתם עליו כי יש רביזיות.

משה גפני: תן בכתב.

אראל מרגלית: לא, אני רוצה לתת בעל פה כי זה חשוב.

משה גפני: בסדר.

משה גפני: תגיד את ההסתייגויות.

משה גפני: הסתייגות על השם.

משה גפני: אנחנו חוזרים אחורה.

משה גפני: גם זה לא מקובל, אבל אנחנו בין החבר'ה.

אראל מרגלית: בסדר.

באסל גטאס: אדוני היושב ראש, יש לי משהו חשוב להגיד.

באסל גטאס: אמיר לוי אומר שעסקת סלקום גולן היא על סף הלא מוסרי.

באסל גטאס: האוצר לא יאשר אותה.

משה גפני: למה הגיעו לכאן חברי ועדת כספים פעילים כאלה.

משה גפני: למה?

משה גפני: איך הגעת עכשיו לאמיר לוי ולמה שהוא אמר?

מיקי לוי: מי יאשר את זה.

מיכל בירן: יהיה על זה דיון בוועדת הכלכלה בהקדם.

מיכל בירן: איתן כבל כבר הודיע לבקשתי שהוא הולך לקיים על זה דיון.

מיקי רוזנטל: תחת איזה נושא?

מיקי רוזנטל: ראש הממשלה שעובד בשביל הטייקונים?

מיקי רוזנטל: זה הנושא בוועדת הכלכלה?

מיקי רוזנטל: אני רוצה שנקיים דיון כזה בוועדת הכספים.

מיקי לוי: אדוני, הגשתי לך את זה בבוקר.

משה גפני: אראל, אתה עדיין עומד על ההסתייגויות שלך?

אראל מרגלית: כן.

<שגית אפיק: תגיד לאט כדי שנכתוב אותה.

משה גפני: הסתייגות לשם החוק.

משה גפני: אני מאפשר לו לפנים משורת הדין.

אראל מרגלית: אני רציתי לשנות את שם החוק.

<שגית אפיק: רק אתה?

אראל מרגלית: לא.

אראל מרגלית: אני יחד עם סיעת המחנה הציוני.

<שגית אפיק: ישראל ביתנו מצטרפים להסתייגות לשם החוק?

עודד פורר: קודם אני רוצה לשמוע אותה.

אראל מרגלית: רציתי לשנות את השם לחוק שמפקיר מאות אלפי צעירים בצפון ובדרום ללא אפשרות לעבוד בעבודה שיש בה פרנסה, לחנך את הילדים או לשמוע את אביתר בנאי בזאפה.

משה גפני: מי בעד ההסתייגות החשובה הזאת?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

אורן אסף חזן: גם אני רוצה הסתייגות.

באסל גטאס: אדוני, אם הוא שוכח להרים את היד, זה לא מהתפקיד שלכם להגיד לו להרים אתה יד.

משה גפני: נכון.

משה גפני: אני יכול בהתנדבות לעשות את זה.

מיקי רוזנטל: זה לא מהתפקיד.

משה גפני: זה לא מהתפקיד.

משה גפני: בהתנדבות.

מיקי רוזנטל: יש כאן התנגדות היסטורית של האוצר לעסקה כלכלית במשק.

מיקי רוזנטל: האוצר הודיע עכשיו, כרגע, שהוא מתנגד לעסקה הזאת שסלקום יקנו את גולן.

משה גפני: זה מה שהוא אומר.

משה גפני: אני סומך על מה שהוא אומר.

מיקי רוזנטל: ובצדק.

מיקי רוזנטל: עברנו על זה כאילו זה כלום.

מיקי רוזנטל: זה חשוב מאוד.

מיקי רוזנטל: האוצר מגלה אומץ בלתי רגיל אל מול מהלכים בוא נאמר עקומים ונסתרים שקורים במשרד התקשורת שמאשר את זה.

אראל מרגלית: מי שר התקשורת?

מיקי רוזנטל: שאלה מצוינת.

זהבה גלאון: הממונה על ההגבלים העסקיים, הוא היחיד שיכול לעצור את העסקה הזאת.

זהבה גלאון: הממונה על ההגבלים העסקיים לא צריך לאשר את הרכישה הזאת.

משה גפני: אראל, ההסתייגות הנוספת.

<שגית אפיק: הצבעת על ההסתייגות הקודמת?

משה גפני: כן.

משה גפני: למרבה ההפתעה היו שמונה בעד ותשעה נגד, במיוחד שהוא דיבר על הזאפה שאני אפילו לא יודע מה זה.

אראל מרגלית: אתה היית שם אצלי עם החרדים.

אראל מרגלית: אביתר בנאי הוא רק הדוגמה.

משה גפני: אם הייתי יודע, הייתי שוקל להצביע בעד ההסתייגות.

משה גפני: הלאה.

אראל מרגלית: במאמר מוסגר, אני יודע שאתם מזלזלים, אבל עזבו רגע.

אראל מרגלית: היום הקהילה החרדית באה לשמוע מוזיקה חיה בהרבה מקומות בעיר.

אראל מרגלית: יש תמורה.

בצלאל סמוטריץ': כל הקהילה החרדית?

משה גפני: חבל על הזמן.

מיקי רוזנטל: אתם בין כה וכה על זמן שאול.

אורן אסף חזן: זמן זה עניין יחסי.

אורן אסף חזן: אני חושב שאנחנו יכולים להתייחס אליו ככזה.

אורן אסף חזן: למרוח אותו, למתוח אותו.

משה גפני: זה נכון.

משה גפני: אראל, בבקשה.

אורן אסף חזן: נאוה בלחץ.

אורן אסף חזן: אילת לא בוחרת לשום מקום.

אורן אסף חזן: אני מבטיח.

מיקי רוזנטל: מה יש לכם באילת?

אורן אסף חזן: חוץ מזה שלי יש מחליף.

מיקי רוזנטל: מה זה הדבר הזה באילת?

מיקי רוזנטל: ספרו לנו.

<קריאה: קזינו.

אורן אסף חזן: אני אמרתי שאני נגד פתיחת קזינו בישראל.

מיכל בירן: "ארץ נהדרת" התקשרו להגיד שחסר להם חומר למערכונים של העונה הבאה ואורן התנדב.

מיקי רוזנטל: לעשות מופע סטנדאפ באילת?

מיקי רוזנטל: לדחות את ועדת הכספים.

אראל מרגלית: בשבוע הבא ביום ראשון הוועדה בבולגריה וביום שני באילת.

משה גפני: אני עובר הלאה.

אראל מרגלית: חוק שמשאיר מאות אלפי עסקים קטנים, מפעלים בינוניים ואנשים ללא פרנסה בצפון הארץ, בדרום הארץ ובעיקר בירושלים.

משה גפני: מי בעד ההסתייגות?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

בצלאל סמוטריץ': אם היית מוסיף שם גם יהודה ושומרון, אולי הייתי מצטרף להסתייגות.

מיקי רוזנטל: גפני, למה אתה מצביע נגד?

משה גפני: אני לא יודע.

משה גפני: זאת הסתייגות חשובה.

משה גפני: אתה יודע את זה.

אורן אסף חזן: גם לי יש הסתייגות.

באסל גטאס: רביזיה.

משה גפני: בבקשה.

אורן אסף חזן: מדובר בחוק שמאפשר לאופוזיציה לבחון את היצירתיות שלה בכתיבת שמות להסתייגויות חדשות.

אורן אסף חזן: זאת ההסתייגות שלי.

משה גפני: אתה מבקש להצביע על זה?

אורן אסף חזן: כן.

אורן אסף חזן: ודאי, אני מבקש להצביע.

מיקי רוזנטל: בבקשה, בוא נצביע.

משה גפני: מי בעד ההסתייגות של חבר הכנסת אורן חזן?

משה גפני: בעד – 8

משה גפני: נמנע – 1

באסל גטאס: אורן, אתה נגד ההסתייגות שהגשת.

משה גפני: שמונה בעד, שמונה נגד ונמנע אחד.

משה גפני: ההסתייגות המעניינת הזאת לא התקבלה.

<שגית אפיק: אתה מוכן לחזור על הנוסח שעולה למליאה?

<שגית אפיק: הנוסח עולה למליאה ואתה צריך לחזור עליו בשבילי.

אורן אסף חזן: חוק שמאפשר לאופוזיציה לבחון את היצירתיות בכתיבת שמות בהסתייגויות.

משה גפני: אנחנו עוברים לסעיף תחילה.

מיכל בירן: רגע.

מיכל בירן: יש לי גם הסתייגות.

מיכל בירן: הסתייגות לגבי המטרה.

מיכל בירן: אני מעדיפה להיות עניינית.

מיכל בירן: זה החוק שמטרתו זירוז פירוק הממשלה הזאת בעקבות אי הסכמות בין חברי הקואליציה.

מיכל בירן: החוק לזירוז פירוק הקואליציה בעקבות ליבוי אי ההסכמות הפנימיות.

אראל מרגלית: תן רגע לחשוב.

משה גפני: מי בעד ההסתייגות?

משה גפני: בעד – 7

משה גפני: ההסתייגות לא נתקבלה.

משה גפני: שבעה בעד ושמונה נגד.

משה גפני: ההסתייגות לא התקבלה.

משה גפני: אנחנו עוברים לפרק תחילה.

<שגית אפיק: מיכל, ההסתייגות שלך הייתה בשמך בלבד?

מיכל בירן: לא.

מיכל בירן: בשם הסיעה.

מיכל בירן: בשם האופוזיציה.

אראל מרגלית: להלן תיקרא קבוצת האופוזיציה.

זהבה גלאון: כי זאת הסתייגות רצינית.

משה גפני: תחילה.

<אסי מסינג: תחילתו של חוק זה ביום י"ט בכסלו התשע"ו (1 בדצמבר 2015) אלא אם כן נקבע בו אחרת.

<שגית אפיק: תסביר למה ביקשתם 1 בדצמבר ולא תחילת שנת כספים.

<אסי מסינג: ראשית, אני מזכיר שהחקיקה של החוק מתבצעת במהלך שנת 2015 והמועד הקרוב ביותר שהיה, שהוא תחילתו בתחילת חודש ואינו במהלך חודש, הוא 1 בדצמבר.

<אסי מסינג: במסגרת הפרקים האחרים יכול להיות שנקבעו הוראות תחילה שונות וזאת ברירת המחדל המוצעת.

עודד פורר: יש מקומות שנקבע תאריך מוקדם יותר מה-1 בדצמבר?

<אסי מסינג: לא.

<אסי מסינג: המוקדם ביותר שיכול להיות זה במועד פרסומו של החוק.

<אסי מסינג: נדמה לי, למיטב זיכרוני, אין סעיף כזה בהצעה הזאת.

<שגית אפיק: עד ה-1 בדצמבר תפסיקו לפרסם בהנחה שב-19 בנובמבר זה עובר במליאה?

<אסי מסינג: עד 1 בדצמבר.

<שגית אפיק: עד 1 בדצמבר תפסיקו לפרסם?

<אסי מסינג: אין סיבה שלא.

מנואל טרכטנברג: יש לי הסתייגות.

מנואל טרכטנברג: ההסתייגות היא רצינית.

מנואל טרכטנברג: אני באמת מתכוון לזה.

מיקי רוזנטל: אתה רוצה להגיד עד עכשיו זה לא היה רציני?

מנואל טרכטנברג: לא.

מנואל טרכטנברג: בוא נפתח סוגריים להסתייגות רצינית.

מנואל טרכטנברג: הרי הדעת נותנת שאין דרך שאפשר להכין את החוק שבועיים אחרי שהוא עובר במליאת הכנסת בהתחשב בכך שזה חוק מורכב שיש בו הרבה מאוד חלקים.

מנואל טרכטנברג: זאת רק העמדת פנים.

מנואל טרכטנברג: זה בא כאילו להגיד שבאמת חוק התקציב ל-2015 ו-2016 חל לפני סוף 2015.

מנואל טרכטנברג: זאת רק זילות של המשמעות של התחלת התחולה של החוק.

מנואל טרכטנברג: אדוני היושב ראש, אני מציע שהתחולה תהיה מה-1 בינואר 2016.

מנואל טרכטנברג: שלא נעשה צחוק מעצמנו.

מנואל טרכטנברג: כאמור, אני מציע שייכתב מה-1 בינואר 2016 ואני מתכוון לזה כי זאת זילות של מה זאת תחולה של חוק.

מנואל טרכטנברג: אין דרך שזה יכול להתחיל ב-1 בדצמבר.

משה גפני: מה אתה מבקש?

מנואל טרכטנברג: ב-1 לינואר 2016.

משה גפני: אין קיזוז?

מיקי רוזנטל: אני מקוזז עם אורן.

מיכל בירן: מיקי מקוזז עם אורן.

משה גפני: מי בעד ההסתייגות?

משה גפני: בעד – 6

משה גפני: ההסתייגות לא נתקבלה.

משה גפני: שמונה נגד ושישה בעד.

משה גפני: ההסתייגות לא התקבלה.

באסל גטאס: רביזיה.

משה גפני: רביזיה.

משה גפני: את זה למדתי מהרב ליצמן.

משה גפני: נראה לי שאתה רוצה להיות שר.

באסל גטאס: אני רוצה להיות חרדי.

<קריאה: הוא רוצה להיות שר הממונה על המקומות הקדושים.

זהבה גלאון: פסגת השאיפות של הערבים היא להיות חרדים.

<קריאה: חרדים למצב.

משה גפני: רבותיי, אני חוזר לפרק של הבריאות.

משה גפני: אנחנו נחלק לכם את הנוסח.

משה גפני: יש שם עדיין מחלוקת בין משרד הבריאות לבין משרד האוצר.

<קריאה: אנחנו הולכים לדון על משהו שאחר כך שוב תשנו אותו?

מיקי רוזנטל: יש שינויים?

משה גפני: כן.

משה גפני: אתה תראה אותם.

משה גפני: אני חוזר לפרק הבריאות.

משה גפני: מיקי, תנהל את הישיבה לעשר דקות.

משה גפני: (היו"ר אורן אסף חזן)

אורן אסף חזן: לרוץ.

מיקי רוזנטל: מה פתאום לרוץ?

מיקי רוזנטל: הרומאים אמרו תמיד פסטינה לנטי.

מיקי רוזנטל: התרגום מלטינית הוא: תמהר לאט.

מיקי רוזנטל: זה משפט מאוד חכם.

מיקי רוזנטל: עצה לכולנו.

אורן אסף חזן: אנחנו לא ממהרים לשום מקום.

אורן אסף חזן: אתה צודק.

אורן אסף חזן: תראה איזה מקרה חריג, אני מסכים אתך, אתה צודק אבל בכל מקרה אנחנו צריכים גם להתקדם.

רועי פולקמן: רציתי להגיד לחבר הכנסת רוזנטל שאת הדיונים הרציניים עשינו ועכשיו אנחנו עסוקים בפרוצדורה.

רועי פולקמן: הם יעשו את תפקידם ואנחנו את תפקידנו.

רועי פולקמן: את נושא התוכן עברנו.

<שגית אפיק: אני רוצה לתקן אותך.

<שגית אפיק: לעניין הפרק הזה אנחנו לא עוסקים בנושא פרוצדורה בלבד.

<שגית אפיק: לפרק הזה יש תיקונים שנעשו אחרי הישיבה שלא נדונו בוועדה ועכשיו היועצת המשפטית תקריא אותם ויתקיים עליהם דיון.

אורן אסף חזן: יאללה, קדימה.

אורן אסף חזן: מתחילים את הדין.

<שמרית גיטלין שקד: סעיף 342 הוקרא בוועדה.

<שמרית גיטלין שקד: יש תיקון נוסח שאפילו אין לו הרבה משמעות אבל הוא קיים.

<שגית אפיק: אנחנו בעמוד 2, בהגדרה פוליסת ביטוח.

<שמרית גיטלין שקד: "פוליסת ביטוח" – פוליסה שהוצאה לפי תכנית ביטוח הכוללת ביטוח לניתוחים.

<שמרית גיטלין שקד: היה איזשהו חשש שאם הפוליסה היא גם לניתוחים וגם כוללת רכיב נוסף, לא יחול החוק.

<שמרית גיטלין שקד: מאחר שהכוונה היא שכן יחול על פוליסות שכוללות גם ניתוח וגם דברים אחרים, תיקנו תיקון נוסח ואמרנו לפי תכנית ביטוח הכוללת ביטוח לניתוחים.

<שמרית גיטלין שקד: סעיף 342א הוא סעיף חדש שהוכנס בעקבות בקשת יושב ראש הוועדה שרצה להבטיח שיהיו בעצם הסדרי ניתוח.

<שמרית גיטלין שקד: החוק אוסר על מתן החזרים לניתוחים אבל הוא לא הבטיח שבעצם הקופות כן יעשו הסדרים.

<שמרית גיטלין שקד: הנוסח הזה נוסח בהסכמה עם המשרדים הרלוונטיים ואני מקריאה אותו.

<שמרית גיטלין שקד: 342א.

<שמרית גיטלין שקד: הסדרי ניתוח לא תאושר תכנית לשירותי בריאות נוספים – כאן יש תיקון נוסף שלא מופיע אצלכם – לעניין החלק לגבי כיסוי לניתוחים ולא תותר לשיווק תכנית ביטוח הכוללת ביטוח לניתוחים, או שינוי בתכנית כאמור, אלא אם נוכח השר או המפקח על הביטוח, לפי העניין, כי יש לקופת החולים או לחברת הביטוח, לפי העניין, הסדרי ניתוח שיש בהם להבטיח לעמיתים או למבוטחים גישה להיקף מספק של מנתחים וניתוחים הן מבחינת מגוון המנתחים וסוגי הניתוחים והן מבחינת פריסתם הגיאוגרפית, לרבות פריסה בפריפריה.

מיקי רוזנטל: אני מצטער, אי אפשר לשמוע כלום.

מיקי רוזנטל: יש כאן רחש בחש.

אורן אסף חזן: חבר הכנסת רוזנטל צודק.

אורן אסף חזן: הבא שירעיש, אני פשוט אוציא אותו החוצה.

אורן אסף חזן: לי יש קצת פחות סבלנות מאשר יש לאחרים.

אורן אסף חזן: אני מבטיח לכם שאני אוציא אותו החוצה.

מיכל בירן: לא מדובר על בעיות קשב וריכוז אלא מדובר על יכולת לנהל דיון וזה משהו אחר לגמרי.

אורן אסף חזן: לכן אני אומר.

אורן אסף חזן: את תראי שאנשים פשוט יתחילו לצאת החוצה.

מיכל בירן: אני מנסה לראות איך זה אמור לקרות טכנית.

מיכל בירן: רוב התכניות האלה כבר קיימות.

מיכל בירן: אני מבינה את העיקרון והעיקרון אומר שלפני שאתם משווקים תכניות ולפני שאי אפשר החזרים, בואו נראה בהסדרים שיש לכם מספיק רופאים במספיק מגוון תחומים.

מיכל בירן: ההיגיון נשמע לי אחלה ואני מנסה להבין את הלוגיקה של הטכניקה.

מיכל בירן: דבר ראשון, זה נשמע שזה לא מתייחס לרוב האנשים שכבר יש להם תכניות.

מיכל בירן: זה לא חל עליהם?

מיכל בירן: אלה תכניות חדשות?

מיקי רוזנטל: את יכולה להסביר מה כתוב כאן?

אורן אסף חזן: היא שאלה שאלה.

אורן אסף חזן: תן לה להשיב.

<שמרית גיטלין שקד: אני אשמח אם היושב ראש יאפשר לאגף המפקח להסביר.

אורן אסף חזן: בשמחה.

אורן אסף חזן: תן לנו בבקשה הסבר על הסעיף וגם תשובה לשאלתה של חברת הכנסת מיכל בירן.

<שמרית גיטלין שקד: אני מבקשת ששרונה תענה.

<שרונה פלדמן: אני אחראית על תחום הבריאות והסיעוד באגף שוק ההון באוצר.

<שרונה פלדמן: לשאלתה של חברת הכנסת בירן, חברות הביטוח – ואחר כך יספר על כך גם משרד הבריאות לגבי קופות החולים – נדרשות לעשות יישורים בתכניות שלהן.

<שרונה פלדמן: החוק חל על פוליסת שהופקו החל ממועד התחילה.

מיכל בירן: בקיצור, רק החדשות.

<שרונה פלדמן: רגע, אני אסביר, ברשותך.

<שרונה פלדמן: קיימות בשוק פוליסות קבוצתיות שהחוק כמובן יחול עליהן במועדי החידוש וגם כל תכניות הבריאות שמאושרות החל מה-1 בפברואר 2016 במסגרת רפורמת הבריאות שאגף שוק ההון מקדם - - -

עודד פורר: את נותנת כאן איזה נאום נורא מהיר והוא לא ברור.

מיכל בירן: גם כדאי שיתחילו מהתשובה של הבריאות ולא של הביטוחים.

אורן אסף חזן: תוכלי להתייחס לשאלה של חברי הכנסת ולדייק ולכוון?

מיקי רוזנטל: לא הבנו מה כתוב כאן.

מיכל בירן: נראה לי שעדיף שקודם נציג משרד הבריאות יסביר כי זה העיקר.

מיקי רוזנטל: אני באמת לא מבין.

מיקי רוזנטל: אפשר לקבל הסבר על מה שכתוב?

אורן אסף חזן: אני רוצה לעשות סדר.

אורן אסף חזן: אני מבקש שתיתן להם הסבר כולל כדי שיהיה להם יותר קל לחדד את השאלות ויהיה לך יותר קל לחדד את התשובות.

אורן אסף חזן: אראל, אני שמח על ההערות שלך, הן מאוד מכוונות.

אורן אסף חזן: הסבר בבקשה.

חבר טוב: אני נציגת משרד הבריאות.

חבר טוב: אני מתנצלת, לא שמעתי את כל השאלה עד הסוף ולכן אם אפשר לחזור עליה.

אורן אסף חזן: החבר'ה כאן מאחור שליד הסדרן, שתיכן החוצה.

מיכל בירן: אני מכירה בלוגיקה הבסיסית של הסעיף הזה ואני מנסה להבין טכנית איך זה יעבוד.

מיכל בירן: כבר קיבלתי תשובה שזה לא חל על כל התכניות הקיימות ובמקרה של השב"ן - - -

אורן אסף חזן: מיקי, אני מבקש, אם אתה רוצה לנהל שיחה – בחוץ.

רחל עזריה: קיימנו המון דיונים על זה.

מיכל בירן: אבל זה סעיף חדש.

אורן אסף חזן: יש סעיף חדש שהוסף והם צריכים להסביר את ההיגיון.

מיקי רוזנטל: זה נושא חדש.

אורן אסף חזן: הוא צודק.

אורן אסף חזן: אם הוא טוען לנושא חדש, הוא צודק.

אורן אסף חזן: אני עוצר.

אורן אסף חזן: פעם שנייה שאני מוצא את עצמו מסכים אתך.

אורן אסף חזן: תעצור.

אורן אסף חזן: נושא חדש.

אורן אסף חזן: אנחנו עוצרים את הדיון וזה עובר לוועדת הכנסת.

אורן אסף חזן: אני מבקש להעביר בקשה לוועדת הכנסת להתכנס לגבי הנושא הזה.

<שגית אפיק: חבר הכנסת מיקי רוזנטל, אתה טוען נושא חדש?

<שגית אפיק: אני רוצה רק לוודא.

אורן אסף חזן: הוא טוען נושא חדש.

רחל עזריה: אנחנו ביקשנו את זה.

מיקי רוזנטל: אם אפשר יהיה לשמוע את ההסברים, אני מוכן לחזור בי אבל אני רוצה להקשיב להסברים.

מיקי רוזנטל: יש כאן מהומה אחת גדולה.

אורן אסף חזן: מיקי, תעצור הכול.

אורן אסף חזן: כולם לעצור.

אורן אסף חזן: מיקי מוכן לקחת את ההחלטה שלו, את הקריאה שלו לנושא חדש, ובתנאי – וזה תנאי צודק – שיינתן כאן הסבר הגיוני, נורמטיבי ולא מעורפל לשאלות שנשאלו וגם לסעיף שנכתב.

אורן אסף חזן: אפשר?

באסל גטאס: אבל אני לא מוכן.

אורן אסף חזן: אנחנו עושים דברים קצרים וענייניים.

אורן אסף חזן: אתה טוען נושא חדש?

אורן אסף חזן: עצור הכול.

<שגית אפיק: שאלה לחבר הכנסת באסל גטאס שכרגע מגיש נושא חדש.

<שגית אפיק: האם אתה מגיש נושא חדש ביחס להוספה של סעיף 342א בלבד?

<שגית אפיק: אם אתה מגיש, יש נושאים חדשים נוספים.

מיקי רוזנטל: 347.

<שגית אפיק: אתה רוצה לקיים על זה דיון או קודם להגיש נושא חדש?

מיקי רוזנטל: אם באסל עומד על כך שזה יהיה נושא חדש, אין בעיה.

אורן אסף חזן: עצרו, נגמר.

אורן אסף חזן: אין חזרות.

אורן אסף חזן: התקבלה החלטה להציע נושא חדש על פרק י'.

אורן אסף חזן: אני מבקש להעביר את זה לוועדת הכנסת.

אורן אסף חזן: תודה רבה.

אורן אסף חזן: ממשיכים הלאה.

מיכל בירן: באסל, במקרה הפרק הזה הוא פרק חשוב ואנחנו כן אופוזיציה עניינית.

באסל גטאס: בסוף נצביע בעדו.

מיכל בירן: אורן לא נותן לי לשכנע אותך.

מיכל בירן: צריך לנהל את הדיון הזה כמו שצריך ואם אתה אומר ישר נושא חדש, אתה גורם כאן נזק.

מיכל בירן: באסל, תן הזדמנות.

<קריאה: באסל צודק.

אורן אסף חזן: אני מעדכן את כולם.

רחל עזריה: אז נוותר על הסעיף.

אורן אסף חזן: רחל עזריה, אני לא רוצה לקרוא אתכם לסדר ולהוציא אתכם החוצה.

רחל עזריה: קרא אותי לסדר.

אורן אסף חזן: אני קורא אותם לסדר פעם ראשונה.

רחל עזריה: קרא אותו לסדר.

אורן אסף חזן: ואם תזלזלי בי, אני אוציא אותך עכשיו החוצה.

רחל עזריה: בבקשה, תוציא אותי.

אורן אסף חזן: אני מבקש להוציא את רחל עזריה מהדיון.

<קריאה: לא, לא.

רחל עזריה: אתה צריך פעם שנייה ושלישית.

אורן אסף חזן: רחל עזריה.

אורן אסף חזן: אני קורא אותך לסדר פעם שנייה.

אורן אסף חזן: אני מזהיר אותך.

רחל עזריה: אתה לא צריך להזהיר אותי.

מיכל בירן: לא נתת לה שלוש אזהרות.

אורן אסף חזן: אני קורא אותך לסדר פעם ראשונה.

אורן אסף חזן: את רוצה לקחת חלק בדיון מתורבת?

אורן אסף חזן: אם כן, כן.

מיכל בירן: כאן זה לא המקום.

מיכל בירן: אורן, תראה איך אתה מנהל את זה.

אורן אסף חזן: מיכל, אני קורא גם אותך לסדר פעם ראשונה.

מיכל בירן: ממש מרגש.

אורן אסף חזן: אני קורא אותך לסדר פעם שנייה.

מיכל בירן: תנהל אתה דיון כמו יושב ראש.

מיכל בירן: תקרא לבייביסיטר שלך שיבוא.

מיכל בירן: גפני יבוא ויוציא אותך.

אורן אסף חזן: אני קורא אותך לסדר פעם שלישית.

מיכל בירן: אורן, זה לא מערכון של "ארץ נהדרת".

מיכל בירן: זה דיון בוועדת הכספים.

אורן אסף חזן: אני לא אתן לכם לעשות בדיחה.

מיכל בירן: אתה עושה מזה בדיחה.

מיכל בירן: זה פשוט מביך מה שקורה כאן.

אורן אסף חזן: תודה רבה.

אורן אסף חזן: אם אתם רוצים לדון כאופוזיציה - - -

זהבה גלאון: זה לא בא בחשבון, אדוני.

זהבה גלאון: כך לא מנהלים ישיבה.

זהבה גלאון: אתה לא עושה מחטף.

אורן אסף חזן: זהבה, היא תירגע בחוץ.

זהבה גלאון: לא, אתה תירגע בחוץ.

אורן אסף חזן: ואחר כך אנחנו נחזיר אותה.

זהבה גלאון: לא, אתה תירגע בחוץ.

אורן אסף חזן: ואם את לא תירגעי, אני גם אוציא אותך החוצה.

זהבה גלאון: ממש לא.

זהבה גלאון: זה לא בא בחשבון.

<קריאה: בואו כולנו נצא.

זהבה גלאון: כולנו נצא.

זהבה גלאון: זה לא עובד כך.

אורן אסף חזן: אני אראה לך איך זה עובד.

זהבה גלאון: לא, אני אראה לך.

זהבה גלאון: אתה לא מבין.

אורן אסף חזן: אני אעשה כאן סדר.

זהבה גלאון: אני מבקשת לדבר.

אורן אסף חזן: זהבה ברשות דיבור.

אורן אסף חזן: רק זהבה.

זהבה גלאון: אתה קיבלת מיושב ראש הוועדה אפשרות להחליף אותו בניהול הישיבה.

אורן אסף חזן: נכון.

זהבה גלאון: כשאתה מנהל את הישיבה, זה אומר שצריכים לחול עליך כללים של מנהל הישיבה.

אורן אסף חזן: מקבל.

זהבה גלאון: אתה לא מעיף ככה חברי כנסת מהוועדה.

זהבה גלאון: תקשיב לי רגע היטב.

זהבה גלאון: אתה לא מעיף חברי כנסת מהוועדה.

זהבה גלאון: אל תנהל כך את הישיבות.

זהבה גלאון: זה לא הסגנון כאן, לא של יושב ראש הוועדה ולא של כולנו כי אחרת כולנו נצא.

זהבה גלאון: למזלך הגיע יושב ראש הוועדה.

אורן אסף חזן: לא, זה לא למזלי.

אורן אסף חזן: זה למזלכם.

זהבה גלאון: תחזיר את חברת הכנסת מיכל בירן ברגע זה.

אורן אסף חזן: אנחנו תכף נחזיר אותה.

זהבה גלאון: ברגע זה.

אורן אסף חזן: התקבלה כאן החלטה על נושא חדש.

אורן אסף חזן: לא עושים כאן זיג-זג.

רועי פולקמן: אני רוצה לשאול לגבי הנושא החדש ואני שואל את חברי האופוזיציה.

רועי פולקמן: מי הגיש את הנושא החדש?

<קריאה: באסל.

רועי פולקמן: באסל, תקשיב רגע, אנחנו רוצים לדון עלה חוק.

רועי פולקמן: אם אתה אומר על כל החוק, אנחנו לא יכולים להתקדם בדיון.

רועי פולקמן: אתה רוצה לעצור על כל החוק?

רועי פולקמן: שלא נדון בו בכלל.

רועי פולקמן: אחר כך נעביר את זה ולכן אין בעיה.

באסל גטאס: לא היום.

רועי פולקמן: בוודאי שהיום.

רועי פולקמן: עוד שעה אנחנו דנים בזה ומפילים.

רועי פולקמן: אתה רוצה לנהל דיון על התוכן?

רועי פולקמן: קבעתי ישיבה לעוד שעה ובעוד שעה אנחנו מפילים את זה.

רועי פולקמן: השאלה אם אתה רוצה לנהל דיון או לא, על התוכן.

רועי פולקמן: אם זאת פרוצדורה, אין בעיה, נתנהל.

רועי פולקמן: (היו"ר משה גפני)

זהבה גלאון: אדוני יושב ראש הוועדה, יש לי הצעה לסדר.

משה גפני: מה נהיה כאן בלגן כזה?

<שגית אפיק: זאת אומרת, אנחנו עוברים לנושא אחר.

רועי פולקמן: כן.

זהבה גלאון: אדוני, יש לי הערה.

זהבה גלאון: הצעה לסדר.

זהבה גלאון: אני רוצה לבקש ממך שכאשר בפעם הבאה אתה מסמיך מישהו להחליף אותך, תשקול אפילו מישהי מהאופוזיציה, מאזובי הקיר, כמוני, לנהל את הישיבה.

אורן אסף חזן: סליחה, עם כל הכבוד לך, עם כל הכבוד לאזובי הקיר, היה כאן ניהול ענייני.

אורן אסף חזן: אתה יכול לשאול את צוות הוועדה.

אורן אסף חזן: לא יהיה צחוק בוועדת הכספים.

משה גפני: קיבלתי את הצעתך.

מיכל בירן: גפני, להבא אני חושבת שאני בייביסיטר יותר טוב לוועדה.

אורן אסף חזן: אתה מבין איזו חוצפה?

משה גפני: די.

משה גפני: שיחלקו את הסעיף הבא.

משה גפני: נושא הבריאות עובר לנושא חדש.

מיכל בירן: כל הבריאות?

משה גפני: כן, כל הפרק.

משה גפני: אני מחדש את הישיבה.

משה גפני: אנחנו בפרק בריאות.

יצחק וקנין: אדוני היושב ראש, יש לי הערה לסדר.

יצחק וקנין: בצלאל אומר שכל חברי הכנסת גוזרים קופונים חוץ ממנו.

יצחק וקנין: אני לא יודע איזה קופונים גוזרים ועל מה הוא מדבר.

משה גפני: אין מפלגה שלא גוזרת קופונים.

משה גפני: עם כל הכבוד, היא לוקחת את התקציב.

משה גפני: היא לא גוזרת קופונים אלא היא לוקחת את התקציב ומגלגלת עיניים לשמים.

משה גפני: הוא מצביע נגד.

משה גפני: זה פשוט לא להאמין.

יצחק וקנין: הוראה מהבוס.

משה גפני: הוא טרפד את הנושא של הטבות מס ליישובים כי אחרת היינו מצביעים באותו יום.

משה גפני: בריאות.

אורלי לוי אבקסיס: אדוני היושב ראש, אנחנו רוצים לבקש לפצל.

משה גפני: נצביע על הבקשה, אבל שקודם יסתיים ההסבר.

משה גפני: אני לא אפצל.

משה גפני: הייתי רוצה בכלל להתפצל, אבל.

מיקי רוזנטל: אתה יכול להצביע פעם עם האופוזיציה ופעם עם הקואליציה.

מיקי רוזנטל: אין בעיה.

משה גפני: מישהו צריך להתקזז עם נורית קורן, אם נצביע.

<שמרית גיטלין שקד: נתבקשתי להזכיר בשני משפטים על מה ההסדר מדבר.

משה גפני: לא חוזרים על הדיון.

<שגית אפיק: היא תאמר רק מילה.

משה גפני: שסמוטריץ' ינהל את הממשלה.

משה גפני: אם הוא יכול, יחד עם בנט.

מיקי רוזנטל: על הר הבית.

<שמרית גיטלין שקד: ההסדר הזה חל על שירותי בריאות נוספים של קופות החולים ועל ביטוחי בריאות של חברות הביטוח הפרטיות והוא אוסר לתת החזרים למבוטחים.

משה גפני: לא היה דבר כזה.

משה גפני: לך תן כסף לבית היהודי, כמה שאתה יכול יותר.

משה גפני: אנחנו נאכל אותה, נצביע בעד ונהיה כאן במנחה ובערבית ובסנדביצ'ים ואנחנו נקבל קדחת.

משה גפני: בסוף עוד יגידו שאנחנו גוזרים קופונים.

יצחק וקנין: אני לא יודע איזה קופונים.

משה גפני: אי אפשר להאמין.

משה גפני: עכשיו אני צריך לעשות תרגילים כדי להחזיר את זה בחזרה.

משה גפני: הוא לוקח את התקציב ואנחנו גוזרים קופונים.

משה גפני: בבקשה, סליחה שהפרעתי לך.

<שמרית גיטלין שקד: החוק הזה חל על פוליסות ביטוח בריאות פרטיות וגם על תכניות שב"ן של קופות החולים.

<שמרית גיטלין שקד: ההסדר המוצע קובע איסור על מתן החזר על ניתוחים פרטיים שהמבוטח עשה.

<שמרית גיטלין שקד: יש מספר מסוים של חריגים שייקבעו עכשיו בדיון, לגבי אותם רופאים שייקבעו כחריגים וניתן יהיה לקבל החזרים עבור הניתוחים.

מיקי רוזנטל: אחד מאתנו צריך להיות מקוזז.

<שמרית גיטלין שקד: לגבי חברות ביטוח קטנות, הן יהיו פטורות לחלוטין מהחוק הזה.

אורלי לוי אבקסיס: לא, הן יהיו פטורות זמנית עד שהן יגדלו.

<שמרית גיטלין שקד: כל עוד הן חברות ביטוח קטנות, הן פטורות לחלוטין.

אורלי לוי אבקסיס: אבל יכול להיות שתוך שנתיים, בגלל החוק הזה - - -

<שמרית גיטלין שקד: ככל שהן יגדלו.

אורלי לוי אבקסיס: אף אחד לא יודע מה קורה עם הלקוח.

משה גפני: משרד האוצר רוצה להוסיף?

<שמרית גיטלין שקד: לא.

משה גפני: אם משרד האוצר רוצה להוסיף, רק סמוטריץ' יצביעו בשבילו.

משה גפני: אני מצביע נגד.

משה גפני: אם האוצר רוצה להוסיף כאן עוד סעיף, שסמוטריץ' יצביע.

משה גפני: בבקשה, תקריאי.

<שמרית גיטלין שקד: סעיף 342א הוא סעיף שלא הוקרא.

<שמרית גיטלין שקד: הסעיף הזה הוסף בעקבות בקשת הוועדה להבטיח שיהיו גם הסדרי ניתוחים.

<שמרית גיטלין שקד: כלומר, שהמבוטחים לא יישארו בפני שוקת שבורה ומצד אחד יאסרו עליהם לקבל החזרים ומצד שני לא יהיו הסדרים.

<שמרית גיטלין שקד: אני מקריאה את סעיף 342א.

<שמרית גיטלין שקד: 342א.

<שמרית גיטלין שקד: הסדרי ניתוח לא תאושר תכנית לשירותי בריאות נוספים ולא תותר לשיווק תכנית ביטוח הכוללת ביטוח לניתוחים, או שינוי בתכניות כאמור, אלא אם כן נוכח השר או המפקח על הביטוח, לפי העניין, כי יש לקופת החולים או לחברת הביטוח, לפי העניין, הסדרי ניתוח שיש בהם להבטיח לעמיתים או למבוטחים גישה להיקף מספק של מנתחים וניתוחים הן מבחינת מגוון המנתחים וסוגי הניתוחים והן מבחינת פריסתם הגיאוגרפית, לרבות פריסה בפריפריה.

מנואל טרכטנברג: אפשר לשאול שאלה?

משה גפני: רק שאלה.

מנואל טרכטנברג: שאלה.

מנואל טרכטנברג: מה המשמעות של היקף מספק?

מנואל טרכטנברג: זה פתוח לחלוטין.

אורלי לוי אבקסיס: נכון.

מיקי רוזנטל: מי יחליט מה זה מספק?

<שמרית גיטלין שקד: זה שיקול דעת של שר הבריאות או של המפקחת על הביטוח.

מנואל טרכטנברג: שיקול דעת, אבל צריך לקבוע קריטריונים.

מנואל טרכטנברג: מספק זה במרחק של שעה נסיעה?

מנואל טרכטנברג: זה מושג עמום לחלוטין.

<שמרית גיטלין שקד: בהתחלה ההצעה שלנו הייתה לקבוע איזה שהם נהלים מפורטים.

<שמרית גיטלין שקד: המשרדים סירבו להצעה לקבוע נהלים מפורטים.

מנואל טרכטנברג: כמו שזה כרגע, זה פתוח לחלוטין.

אורלי לוי אבקסיס: נכון.

<נתן סמוך: הסעיף הזה נוגע לניתוחים ולמנתחים.

<נתן סמוך: לכן בהגדרה אנחנו לא מדברים על מרחקים ממרפאות כאלה ואחרות באזורים כאלה ואחרים אלא אנחנו מדברים על מוסדות רפואיים.

מיקי רוזנטל: אי אפשר לנהל כך דיון.

משה גפני: אני מתנצל.

מיקי רוזנטל: אם אתה רוצה עוד רבע שעה הפסקה, בבקשה.

מיקי רוזנטל: אנחנו מאוד נדיבים.

משה גפני: אתה צודק.

משה גפני: אני מתנצל.

מיקי רוזנטל: אתה לא צריך להתנצל.

מיקי רוזנטל: להפך.

<קריאה: יש כאלה שלא מתנצלים.

<קריאה: רק בנט לא מתנצל.

מיקי רוזנטל: בדיוק.

<נתן סמוך: התחלתי ואמרתי שההסדר נוגע לניתוחים ולמנתחים ולמעשה בתי חולים פרטיים בעיקר.

<נתן סמוך: המשמעות של מרחק בין מקום מגוריו של המבוטח למרכז הרפואי איננו רלוונטי כי בסופו של דבר ניתוחים כאלה יכולים להתבצע בראש וראשונה בבתי חולים פרטיים.

<נתן סמוך: אגב, נכון שרובם מצויים במרכז וגם בתי חולים מסוימים שמצויים בפריפריה הם בתי חולים מוגדרים.

מנואל טרכטנברג: אבל זה לא עונה לשאלה שלי.

מנואל טרכטנברג: אני שאלתי מה זה מספק.

<נתן סמוך: אני אשלים את דבריי.

<נתן סמוך: לכן האמירה של מרחק סביר וכדומה פחות משמשת לצורך הפרמטרים, היא לא רלוונטית.

<נתן סמוך: אני רוצה לומר עוד משהו.

<נתן סמוך: בסופו של דבר החוק הזה הוא חוק שיוצר מנגנונים שהמטרה שלהם היא בין היתר לסייע לקופות החולים להגיע להסדרים.

<נתן סמוך: החוק הזה לא יכול להיות מוכתב על ידי תוצאות כי בסופו של דבר התהליך הזה תלוי בשני גורמים – הוא תלוי בקופות החולים אבל הוא תלוי גם ברופאים.

<נתן סמוך: הוא תלוי בזה והוא תלוי בזה.

אורלי לוי אבקסיס: איך אתם מביאים רופאים לשם?

<נתן סמוך: אני אשלים את דבריי.

<נתן סמוך: הוא תלוי בזה שבסופו של דבר החוק יספק לקופות החולים את המנגנונים המתאימים להשיג את הרופאים הנדרשים.

<נתן סמוך: הגענו למסקנה, גם בהתייעצות שקיימנו בתוך הלשכה המשפטית לוועדה והסברנו את עמדתנו, שאמירה שאומרת שיש יעד מספרי, היא אמירה שבהגדרה מחלישה את היכולת של קופות החולים להגיע ליעד הזה.

מיקי רוזנטל: נשאלת שאלה פשוטה מאוד ואתה לא עונה עליה.

<נתן סמוך: הסברתי.

מיקי רוזנטל: לא, לא הסברת שום דבר.

מיקי רוזנטל: נאמת כאן חצי שעה ולא ענית לשאלה.

מיקי רוזנטל: מה זה מספק?

<נתן סמוך: אמירה שמצביעה על יעד מספרי.

מנואל טרכטנברג: לא אמרתי יעד מספרי.

מיקי רוזנטל: אנחנו לא מקבלים תשובה.

מנואל טרכטנברג: אני שאלתי שאלה מאוד פשוטה.

מנואל טרכטנברג: כאן כתוב גישה להיקף מספק של מנתחים.

מנואל טרכטנברג: לא ניתנה תשובה מה משמעות האמירה הזאת.

משה גפני: תכף יענו.

אורלי לוי אבקסיס: אמר כרגע נתן שזה גם תלוי לא רק בקופות וביכולת שלהן להגיע להסדרים עם רופאים כאלה ואחרים.

אורלי לוי אבקסיס: הוא אמר במו פיו שזה תלוי בכמות הרופאים שנצליח להביא למקומות מסוימים.

<נתן סמוך: החוק יעשה את תפקידו.

אורלי לוי אבקסיס: לא.

אורלי לוי אבקסיס: זאת אחיזת עיניים כי תכף יתברר שמשרד האוצר יחד עם משרד הבריאות גורמים במו ידיהם, אדוני היושב ראש, למניעת כניסת רופאים לפריפריה.

אורלי לוי אבקסיס: זאת אומרת שהתור לא יצומצם אלא הוא ילך ויגדל.

משה גפני: אני לא רוצה לשמוע יותר.

משה גפני: הדיון לא מתחיל עכשיו.

משה גפני: נמאס לי מהחוק הזה.

משה גפני: סגרנו את הדיון.

משה גפני: תן להם תשובה ומי שנגד, שיצביע נגד.

משה גפני: אני למשל נגד ואני אצביע בעד.

אורלי לוי אבקסיס: אז בוא נחריג.

משה גפני: הייתי מחריג עוד כמה אנשים כאן.

משה גפני: הממשלה.

אורלי לוי אבקסיס: בוא נוציא את זה מחוק ההסדרים.

משה גפני: אני מסכים אתך.

משה גפני: אני אצביע נגד ההחרגה.

משה גפני: מה לעשות?

משה גפני: אני בגלות.

מיקי רוזנטל: צא לאכול.

מיקי רוזנטל: תן לי לנהל את ההצבעה ותראה שהתוצאות יהיו טובות.

משה גפני: אני בקואליציה לא מתאימה לי.

אורלי לוי אבקסיס: בוא ננסה להגיע לדין וחשבון מול האוצר.

משה גפני: אני מסמיך אותך, חבל על הזמן.

משה גפני: הנה, נדב כאן, לכי ותנהלי אתו משא ומתן.

אורלי לוי אבקסיס: נדב, אתה לא רוצה להגיע היום הביתה?

<קריאה: אין תשובה.

אורלי לוי אבקסיס: יש לי גם הסתייגויות.

משה גפני: אחר כך.

משה גפני: על החוק העיקרי אנחנו דנו.

מיקי רוזנטל: זה סעיף חדש.

מיקי רוזנטל: אנחנו רוצים לדעת.

משה גפני: בסדר גמור.

משה גפני: יעל, בבקשה.

<יעל אגמון: בדיון הקודם אני שאלתי שאלה, כולנו שאלנו שאלה, והיום אני שאלתי אותה שוב ועדיין לא קיבלתי תשובה.

<יעל אגמון: כשאנחנו מדברים על הסדר החזר, ואני מאוד מאוד בעד זה כי אני חושבת שזה יוריד את המחיר שכל אחד מאתנו משלם היום לרופאים וזה גם יוריד את העלות של הקופה שמשלמת היום.

משה גפני: אני מבקש לא לדבר.

משה גפני: מי שידבר, אני אוציא אותו.

מיקי לוי: אפשר להצביע?

משה גפני: כשהיא מסיימת.

מיקי רוזנטל: לא.

מיקי רוזנטל: אנחנו רוצים תשובות.

משה גפני: כשהיא מסיימת, הם עונים ואחר כך מצביעים.

<יעל אגמון: מיקי, בחוק הזה אני מצביעה.

<יעל אגמון: אתה יכול ללכת אבל אני מזמינה אותך להיות לידי.

<יעל אגמון: אדוני היושב ראש, השאלה שלי הייתה מה היחס בין הרופאים שמייעצים לניתוח לבין הרופאים שמייעצים לעיניים, לבטן, לילדים, לנשים, כל שאר הרופאים?

<יעל אגמון: אם יתברר ששמונים אחוזים מהרופאים המייעצים הם לא לניתוחים, אז כל החוק הזה לא שווה.

<יעל אגמון: אני אומרת את זה לרחל עזריה כי לך אכפת מזה.

<יעל אגמון: אני עדיין מבקשת את התשובה, איזה אחוז מכלל הרופאים שעובדים בקופת החולים מייעצים ללא ניתוחים, הם לא מנתחים, ואיזה הם מנתחים שרק עליהם חל הסדר ההחזר.

רחל עזריה: אנחנו ביקשנו שתבדקו בקופת חולים כללית.

<נתן סמוך: אנחנו רוצים להשיב לעמדת חברת הכנסת גרמן בשני היבטים.

<נתן סמוך: את ההיבט המספרי עובדתי תיתן מיד סמנכ"לית קופות חולים גברת רויטל טופר חבר.

<נתן סמוך: למען הסדר הטוב ולפני ההיבט המספרי אנחנו רוצים לציין שאנחנו חלוקים על עמדת חברת הכנסת גרמן, עם כל הכבוד.

משה גפני: לא, אתם לא יכולים להיות חלוקים.

משה גפני: היא שרת הבריאות לשעבר.

<יעל אגמון: זה בסדר.

<יעל אגמון: היינו חלוקים גם כשהייתי שרת הבריאות ונשארנו בידידות.

משה גפני: עם כל הכבוד, כשאתם כאן, אתם צריכים לענות על השאלות שאתם נשאלים.

<נתן סמוך: נסביר.

<נתן סמוך: אני מקבל את הערתו של אדוני.

<נתן סמוך: אתה צודק.

<נתן סמוך: הבעיה בהחלת ההסדר של ניתוחים על התייעצויות - - -

<יעל אגמון: כמה רופאים?

<נתן סמוך: רויטל תגיע לזה.

<נתן סמוך: אני רוצה לציין רק ברמת העיקרון שהחלת ההסדר שחל על ניתוחים, על נושא ההתייעצויות, מובילה לתוצאה הפוכה.

<נתן סמוך: בעוד שבניתוחים המעבר של נקודת הכובד לנושא של הסדרים מחזק את הסל הציבורי לדעתנו וגם מחזק את הנגישות הטובה לשירותים ניתוחיים בשב"ן, הרי שהחלת ההסדר הזה לגבי התייעצויות, משמעותו יצירת תמריץ להסטה של מבוטחים.

<יעל אגמון: אנחנו חלוקים בדעותינו, אבל האם אפשר לקבל את המספר ולאחר מכן אני רוצה להשיב לדבריו של נתן ולומר מדוע הוא טועה ובגדול.

אורלי לוי אבקסיס: את יכולה להסביר איך החוק הזה יקצר את התורים?

מיקי רוזנטל: תני להם לסיים כאן.

מיקי רוזנטל: למה למהר?

משה גפני: תשובות.

חבר טוב: בסך הכול הייעוצים, להערכתנו, לפי מה שהצלחנו לראות בכל הקופות, ההערכה היא שמסך כל הרופאים יועצים שיש בכלל בשב"נים, גם במסלולים של החזר, שזה ממש לא מוגבל דרמטית, יש בין שליש לרבע שהם מנתחים.

חבר טוב: זאת אומרת, כל היתר הם יועצים שהם לא מנתחים.

<קריאה: זאת אומרת, 75 חוזים.

חבר טוב: בין שליש לרבע.

חבר טוב: כמו שאמרתי, כשמונים אחוזים.

<יעל אגמון: זה אומר שהחוק הזה חל רק על 25 אחוזים מהפניות של האנשים.

חבר טוב: לא, אלה לא הפניות.

חבר טוב: לא.

חבר טוב: זה מספר הרופאים.

<יעל אגמון: עוד פחות.

<יעל אגמון: כמה אנשים מאתנו נותחו בשנות חייהם וכמה פעמים אנחנו הלכנו לרופא יועץ?

<יעל אגמון: זה עוד יותר.

<יעל אגמון: אז מה שקורה זה שאנחנו לא מוזילים את השירות הזה.

<יעל אגמון: הרי מה קורה, ואני מבקשת להסביר את זה, וחשוב מאוד שחברי הוועדה יבינו, היום כאשר אנחנו הולכים לרופא של החזר, הוא גובה איזה מחיר שהוא רוצה, זה 900 שקלים, זה 1,200 שקלים, זה 1,500 שקלים, ואני כבר הגעתי לאלפיים שקלים.

<יעל אגמון: ההחזר שאנחנו מקבלים מקופת החולים הוא קבוע, הוא עד 600 שקלים.

<קריאה: ברור.

<קריאה: זאת הבעיה.

<יעל אגמון: ולכן הרעיון כאן היה לשנות את ההחזר להסדר.

<יעל אגמון: מה קורה במקרה של הסדר?

<יעל אגמון: במקרה של הסדר אתה ניגש לרופא ואתה לא משלם כלום חוץ מהשתתפות עצמית ואז במקום לשלם את מה שאתה היום משלם - - -

מנואל טרכטנברג: זה הופך את היוצרות.

<יעל אגמון: נכון וזה מוזיל את ההוצאות הציבוריות.

מנואל טרכטנברג: זה מה שרוצים.

<יעל אגמון: וזה מה שלא עשו.

חבר טוב: לא.

חבר טוב: מה שטוענת חברת הכנסת גרמן שצריך לעשות את זה לא רק על ניתוחים.

<יעל אגמון: ממשיכים לשלם את המחירים הגבוהים.

מנואל טרכטנברג: לא רק על ניתוחים?

מנואל טרכטנברג: אז תגידי את זה.

<יעל אגמון: בוודאי.

מיכל בירן: צריך לראות שזה עובד ואז אפשר להרחיב.

<יעל אגמון: בחרו ניתוחים כי ניתוחים זה הרגע בו אנשים מוכנים לשלם את כל הכסף שיש להם ולעומת זאת בבדיקה אצל רופא עיניים, לא.

<יעל אגמון: אתם יכולים לומר מה שאתם רוצים אבל אני חייבת לומר לפרוטוקול.

<יעל אגמון: אני מבקשת להודיע לפרוטוקול שכל הרפורמה הזאת שבאה באמת במטרה להוזיל את מחירי הבריאות ולהפסיק את הנדידה הזאת של הגדלת ההוצאה הפרטית שלנו, של כל אחד מאתנו, כל הרפורמה הזאת לא תהיה שווה אם לא נחיל אותה על כל הייעוצים כי אנחנו נמשיך לשלם את ה-900 וה-1,500 שקלים.

מיקי רוזנטל: עד עכשיו לא הבנתי למה משרד הבריאות לא רוצה.

מיקי רוזנטל: לא הבנתי את התשובה.

אורלי לוי אבקסיס: אתה לא הבנת?

אורלי לוי אבקסיס: זה חוק לעידוד התחרות בשוק הביטוח.

אורלי לוי אבקסיס: זה החוק.

אורלי לוי אבקסיס: זה לא חוק בריאות.

אורלי לוי אבקסיס: זה לא קשור לבריאות.

<יעל אגמון: את צודקת.

<יעל אגמון: זה קיים לעידוד קופות החולים שמעודדות את השב"נים.

אורלי לוי אבקסיס: החוק הזה הוא לעידוד תחרות בשוק הביטוח.

אורלי לוי אבקסיס: נושא חדש.

משה גפני: אין נושא חדש.

משה גפני: זה היה בוועדת הכנסת.

אורלי לוי אבקסיס: זכותי לדרוש נושא חדש.

משה גפני: את לא יכולה.

משה גפני: היה דיון.

אורלי לוי אבקסיס: על הסעיף הספציפי הזה?

משה גפני: על הכול.

משה גפני: על כל הפרק.

<יעל אגמון: אם לא משנים את זה, זה לעשות חוכא ואיטלולא.

אורלי לוי אבקסיס: אני רוצה את הייעוץ המשפטי.

אורלי לוי אבקסיס: אני לא יכולה לדרוש נושא חדש ספציפית על שום דבר כאן?

<שגית אפיק: לא, כיוון שכל הפרק הזה הובא לנושא חדש לוועדת הכנסת בשעה 15:00.

אורלי לוי אבקסיס: אבל את נתת שם חוות דעת ואמרת שנצטרך להגיע ולדון.

<שגית אפיק: נתנה שמרית חברתי.

אורלי לוי אבקסיס: אבל את אמרת, כאשר נשאלת על ידי אחד מחברי הכנסת, אינני זוכרת מי, אם אני לא טועה זה היה באסל גטאס, ששאל האם כל דבר, האם מצביעים על זה כמכלול או נוכל לדון.

<שגית אפיק: לפני שביקשתם נושא חדש אני שאלתי כאן וחידדתי.

<שגית אפיק: שאלתי האם אתם מבקשים נושא חדש על הסעיף הראשון שהקריאה שמרית שהוא היה 342 או שיש עוד סעיפים שאנחנו רוצים להקריא.

אורלי לוי אבקסיס: אני לא הייתי כאן.

אראל מרגלית: ועצרנו את הדיון כי אמרו כל החוק.

אראל מרגלית: זאת הסיבה שעצרנו את הדיון.

<שגית אפיק: נכון.

<שגית אפיק: היו עוד סעיפים.

<שגית אפיק: ידענו שאנחנו עומדים להקריא אותם ושאלנו האם גם עליהם אתם רוצים לטעון נושא חדש עכשיו.

<שגית אפיק: שאלנו את השאלה הזאת.

אורלי לוי אבקסיס: מה, אנחנו קולקטיב?

אורלי לוי אבקסיס: הבן אדם שביקש את הנושא החדש ביקש אותו על כל החוק.

אורלי לוי אבקסיס: אני מבקש אותו על הסעיף הספציפי הזה.

<קריאה: אי אפשר על פי תקנון הכנסת.

אורלי לוי אבקסיס: הפכת להיות מומחה לתקנון?

אורלי לוי אבקסיס: הוא לא יכול לוותר על זכות שיש לי.

משה גפני: יש יועצת משפטית.

<שגית אפיק: אם הייתה נטענת טענת נושא חדש רק על אותו סעיף שהוקרא, יכולנו להמשיך בדיון לכאורה לגבי יתר הסעיפים.

<שגית אפיק: כיוון שביקשתם נושא חדש על כל הפרק, היושב ראש העביר לוועדת הכנסת.

מיקי לוי: אדוני, הצבעה.

מיקי רוזנטל: שכנעת אותנו.

מיקי רוזנטל: אנחנו רוצים לגשת להצבעה.

מיקי רוזנטל: אדוני היושב ראש, הצבעה.

אורלי לוי אבקסיס: הצבעה על פיצול.

מיקי לוי: אנחנו רוצים הצבעה.

<יעל אגמון: אבל לא גמרנו.

<יעל אגמון: יש לי עוד הסתייגויות.

אורלי לוי אבקסיס: הצבעה על פיצול.

אורלי לוי אבקסיס: אנחנו רוצים הצבעה על פיצול.

אורלי לוי אבקסיס: אנחנו רוצים הצבעה על פיצול עכשיו.

אראל מרגלית: היושב ראש, אפשר התייעצות סיעתית?

מיקי רוזנטל: אנחנו רוצים הצבעה.

<שגית אפיק: עוד לא קיבלנו תשובות ממשרד הבריאות.

משה גפני: היא תסיים את ההקראה.

<שמרית גיטלין שקד: לסעיף 344 יש נוסח חדש.

<שמרית גיטלין שקד: בעקבות דבריו של משה בר סימן-טוב בישיבה הקודמת הוסכם על נוסח אחר לסעיף.

<שמרית גיטלין שקד: 344.

<שמרית גיטלין שקד: הסדר התייעצות לא ייכלל רופא ברשימת המנתחים שלקופת החולים או לחברת הביטוח יש עמו הסדר ניתוח, אלא אם יש לקופת החולים או לחברת הביטוח הסדר התייעצות עמו.

אורלי לוי אבקסיס: אדוני מנהל הוועדה.

רועי פולקמן: ביקשתי התייעצות סיעתית.

משה גפני: אני אתן לך.

<שמרית גיטלין שקד: בסעיף 345 נשאר קו ריק.

<שמרית גיטלין שקד: יושב ראש הוועדה ביקש להחזיר את המספר חמישים כך שבקו הריק יהיה רשום חמישים.

<שמרית גיטלין שקד: גם בסעיף קטן (ב) יהיה רשום המספר חמישים.

אורלי לוי אבקסיס: אנחנו רוצים הצבעה על פיצול.

אורלי לוי אבקסיס: יש לנו זכות לדרוש הצבעה על פיצול.

אורלי לוי אבקסיס: אדוני היושב ראש, אנחנו מבקשים הצבעה על פיצול.

אורלי לוי אבקסיס: דרישה של כמה חברי כנסת להצבעה על פיצול.

אורלי לוי אבקסיס: אנחנו רוצים לעשות את ההצבעה עכשיו.

משה גפני: אנחנו מצביעים על פיצול.

רועי פולקמן: ביקשתי התייעצות סיעתית.

משה גפני: אני אצביע על הפיצול אבל קודם אני מצביע על ההסתייגויות.

אורלי לוי אבקסיס: לא.

משה גפני: סיעת כולנו ביקשה התייעצות סיעתית.

רחל עזריה: התייעצות סיעתית.

רחל עזריה: ברור.

משה גפני: התייעצות סיעתית.

משה גפני: אחרי ההתייעצות הסיעתית נצביע על הפיצול.

<יעל אגמון: זה לא לפי התקנון.

<יעל אגמון: אין לי כאן את התקנון, אבל תסתכלו בו.

<יעל אגמון: אין דבר כזה התייעצות סיעתית מרגע שמתחילות ההצבעות.

<יעל אגמון: אין.

רחל עזריה: אבל לא התחילו הצבעות.

<קריאה: כן התחילו.

<קריאה: היושב ראש מחליט מתי מתחילות ההצבעות.

רחל עזריה: אפשר להתווכח עם כל יושב ראש על פרוצדורה, אבל לא עם היושב ראש גפני.

משה גפני: רציתי להתחיל אבל לא התחלתי.

אורלי לוי אבקסיס: מה עמדת היועצת המשפטית לגבי הדיון הסיעתי שהתבקש כאן?

<שגית אפיק: אין בעיה.

אורלי לוי אבקסיס: אנחנו בהצבעות?

<שגית אפיק: לא.

משה גפני: רציתי ללכת להצבעות אבל עוד לא הלכתי.

אורלי לוי אבקסיס: הוא אמר שנצביע על פיצול ולכן התחילה ההצבעה.

אורלי לוי אבקסיס: אתה אמרת שהולכים להצביע על פיצול.

אורלי לוי אבקסיס: טכנית זאת הצבעה.

משה גפני: לא.

משה גפני: אחרי כן אמרתי שאני רוצה ללכת להסתייגויות.

משה גפני: בהתייעצות הסיעתית תגייסו חברים.

אורלי לוי אבקסיס: חייבים לפצל את זה הפריפריה הולכת לחטוף מכה קשה.

אורלי לוי אבקסיס: התורים יתארכו שם ואנשים יהיו כבולים לאיזשהו רעיון כדי לעודד את התחרות בשוק הביטוח על חשבון התושבים בפריפריה.

יצחק וקנין: יעל, מה את אומרת?

<יעל אגמון: אני אומרת שהמטרה של החוק הזה הייתה להוריד את ההוצאות על הבריאות.

<יעל אגמון: החוק הזה יעשה כזה דבר קטן.

<יעל אגמון: אולי הוא יעשה משהו, אבל שום דבר.

<יעל אגמון: לא להכניס את ההתייעצות להסדר החזר?

<יעל אגמון: אז מה הם כן עושים כאן.

אורלי לוי אבקסיס: הרופאים רוצים כסף.

<יעל אגמון: אחר כך השר יכול להגדיל את מספר הרופאים ואז מה עשו כאן?

<יעל אגמון: לא עשו כאן שום דבר.

אורלי לוי אבקסיס: בפריפריה הם לא מצליחים להגיע להסדרים.

אורלי לוי אבקסיס: בפריפריה אין רופאים בהסדר ושם סוגרים את האופציה של ההחזר.

אורלי לוי אבקסיס: הם סוגרים את הנתיב של הרופאים לפריפריה.

מיקי לוי: ניתוחים ייעשו במרכז ובפריפריה יחכו שעות.

אורלי לוי אבקסיס: נכון.

אורלי לוי אבקסיס: מה זה שעות?

אורלי לוי אבקסיס: חודשים.

אורלי לוי אבקסיס: שנים.

אורלי לוי אבקסיס: רוצים שהאנשים בפריפריה ימותו מהר.

אורלי לוי אבקסיס: שלוש שנים הבדל לא מספיקות להם.

מיקי לוי: אדוני היושב ראש, הבית היהודי הלך לחפור את יסודות הבית והוא נעדר.

מיקי לוי: איפה הבית היהודי?

אורלי לוי אבקסיס: אני מבקשת לדעת כמה זה עלה למשלם המיסים.

אורלי לוי אבקסיס: החזרה של סמורטי'ץ עלתה למשלם המיסים.

אורלי לוי אבקסיס: נושא חדש.

אורלי לוי אבקסיס: כמה עלה למשלם המסים הסיפור עם סמורטי'ץ?

משה גפני: חברת הכנסת אורלי לוי, את מבקש לפצל את החוק.

אורלי לוי אבקסיס: עכשיו יש לי בקשה נוספת.

מיקי לוי: מה הבטיחה הממשלה לסמורטיץ' בנוגע להצבעה.

בצלאל סמוטריץ': אני עומד ומצהיר לפרוטוקול.

אורלי לוי אבקסיס: כמה זה עלה למשלם המיסים.

בצלאל סמוטריץ': אני עומד ומצהיר שלא סיכמתי כלום.

אורלי לוי אבקסיס: לא אתה.

אורלי לוי אבקסיס: אני מבקשת לדעת מכה עלה למשלם המיסים.

משה גפני: אני לא יודע לתת תשובה על זה.

משה גפני: את יכולה לשאול במליאה ותקבלי תשובה.

אורלי לוי אבקסיס: הנציג שהיה כאן קודם ייתן לנו תשובה.

משה גפני: אין דבר כזה בתקנון שאני בוועדת הכספים צריך לברר כמה קיבל סמוטריץ'.

משה גפני: תעלי את זה במליאה.

בצלאל סמוטריץ': חבר'ה, הוא לא קיבל כלום.

בצלאל סמוטריץ': תפסיקו עם ספקולציות.

יצחק וקנין: קופונים.

משה גפני: מציעה חברת הכנסת אורלי לוי לפצל את החוק הזה מחוק ההסדרים.

משה גפני: מי בעד הפיצול?

משה גפני: מי נגד?

משה גפני: בעד – 7

משה גפני: הצעת הפיצול לא נתקבלה.

משה גפני: אני מבקש להגיש הסתייגות לחוק הזה.

משה גפני: אני מבקש להוסיף לפני פרק הבריאות את מטרת החוק: חוק זה בא לתקן חוקים שונים במטרה לחזק את הצמיחה במשק, להגדיל את הפריון במשק ואת רמת התחרות בו ולהוזיל את יוקר המחיה בישראל ובכלל זה להוזיל את מחירי מוצרי המזון, מחירי הדיור, מחירי השירותים הפיננסיים והכול בהתאם ליעדי התקציב והמדיניות הכלכלית לשנים 2015 ו-2016.

משה גפני: מי בעד ההסתייגות?

זהבה גלאון: לא, מיקי, למה?

מיקי רוזנטל: מיקי, למה אתה מצביע?

משה גפני: מי נגד?

משה גפני: בעד – 7

משה גפני: ההסתייגות נתקבלה.

משה גפני: ההסתייגות התקבלה ועל כן אנחנו מוסיפים לפני החוק הזה את הסעיף כפי שהקראתי אותו.

אורלי לוי אבקסיס: יש לי הסתייגות לשם החוק.

משה גפני: אני אתן לך.

משה גפני: אנחנו מוסיפים לפני הפרק הזה את הפרק של מטרת החוק כפי שהקראתי אותו והוא נכנס לגוף החוק.

משה גפני: לחברת הכנסת אורלי לוי יש הסתייגות נוספת.

משה גפני: בבקשה.

אורלי לוי אבקסיס: לשם החוק.

אורלי לוי אבקסיס: קודם כל לשם החוק.

אורלי לוי אבקסיס: קודם כל אני רוצה רביזיה על ההסתייגות שגפני הציע עכשיו.

משה גפני: בשמחה רבה.

אורלי לוי אבקסיס: דבר נוסף.

אורלי לוי אבקסיס: אני רוצה להחליף את שם החוק ואת פרק י'.

<קריאה: ימים כתיקונם.

<קריאה: הרב גפני בא לעזרתו של בצלאל סמוטריץ'.

אורלי לוי אבקסיס: לכן אני עושה רביזיה.

<שגית אפיק: את רוצה לשנות את פרק הבריאות ולקרוא לו בשם אחר?

אורלי לוי אבקסיס: כן.

אורלי לוי אבקסיס: החוק הזה איננו נוגע לבריאות.

אורלי לוי אבקסיס: החוק הזה בא לעודד את התחרות בשוק הביטוח.

אורלי לוי אבקסיס: זה שם החוק.

אורלי לוי אבקסיס: החוק לעידוד תחרות – לא סתם נמצאת כאן הממונה על הביטוח – והחוק הזה בא לעודד את התחרות בשוק הביטוח על חשבון תושבי הפריפריה בנושא הבריאותי.

אורלי לוי אבקסיס: את יכולה, שגית, לסגנן את זה?

אורלי לוי אבקסיס: אם את רוצה, אני אסגנן את זה תוך כדי.

<שגית אפיק: שמרית תסגנן את זה.

אורלי לוי אבקסיס: על הגב של החולים בפריפריה.

משה גפני: בסדר.

משה גפני: תסגנני את זה למליאה.

אורלי לוי אבקסיס: אני רוצה להצביע על זה עכשיו.

משה גפני: ודאי.

משה גפני: מי בעד ההסתייגות של חבר הכנסת אורלי לוי?

משה גפני: בעד – 7

משה גפני: ההסתייגות לא נתקבלה.

מיכל בירן: אנחנו מצביעים אראל, מנו ואני.

משה גפני: ההסתייגות לא התקבלה.

אורלי לוי אבקסיס: רביזיה להסתייגות שלי שנפלה.

מיקי רוזנטל: אני רוצה להכניס הסתייגות כדלקמן.

מיקי רוזנטל: אני לא שוכנעתי מהתשובות שקיבלנו.

מיקי רוזנטל: ניסיתי להקשיב בתוך המהומה לנציגי משרד הבריאות ולא השתכנעתי ולא הבנתי למה הדבר הזה חל רק על ניתוחים ולא על התייעצויות.

מיקי רוזנטל: בכלל.

מיקי רוזנטל: הרי הניתוחים הם חלק זעיר מכלל הטיפולים וההתייעצויות הן החלק המרובה.

<יעל אגמון: תגיש אתי הסתייגות על זה.

מיקי רוזנטל: זה מה שאנחנו עושים עכשיו.

מיקי רוזנטל: זה בדיוק מה שאני עושה עכשיו.

מיכל בירן: הסתייגות מעולה.

מיקי רוזנטל: ההסתייגות שלי היא לסעיף 342א.

<יעל אגמון: שהסדר החזר יחול על כל ההתייעצויות.

מיקי רוזנטל: הסתייגות בשמי ובשם כל סיעות האופוזיציה.

<יעל אגמון: הסדר החזר יחול על כל ההתייעצויות.

אורלי לוי אבקסיס: לא.

אורלי לוי אבקסיס: אני ממש לא בעד כי זה שוב פעם עושה בעיה לפריפריה.

<יעל אגמון: לא, מה פתאום?

אורלי לוי אבקסיס: כן, בטח, אין שם הסדר.

אורלי לוי אבקסיס: על מה אתם מדברים?

אורלי לוי אבקסיס: לכן אמרתי שזה לא בשם כל האופוזיציה.

אורלי לוי אבקסיס: אני לא כאן.

מיכל בירן: בשם המחנה הציוני.

מיקי רוזנטל: בלי ישראל ביתנו.

אורלי לוי אבקסיס: אני יכולה לתמוך בהסתייגות.

<יעל אגמון: גם בשם יש עתיד.

משה גפני: מה המהומה הזאת?

מיקי לוי: ייתנו לו במליאה לדבר אפילו שזה שלו.

מיקי לוי: יש עתיד מצטרפת לאורלי לוי אבקסיס ולמיקי רוזנטל.

<שמרית גיטלין שקד: אלה שני דברים שונים.

מיקי רוזנטל: אני מציע שנתקן את סעיף 342א כדלקמן.

מיקי רוזנטל: החלק הכולל כיסוי לניתוחים ולהתייעצויות רפואיות.

מיקי רוזנטל: זאת ההסתייגות שאני מציע והיא באמת עניינית לגמרי ותסייע.

<שמרית גיטלין שקד: אתה לא מדבר על איסור לתת החזר.

<שמרית גיטלין שקד: אתה רוצה להוסיף.

מיקי רוזנטל: אני רק רוצה להוסיף התייעצויות.

<שמרית גיטלין שקד: שתהיה חובה לעשות הסדרים גם בהתייעצויות.

מיקי רוזנטל: נכון.

<שמרית גיטלין שקד: לא שיהיה איסור.

מיקי רוזנטל: נכון.

מיקי לוי: ראוי שגם הקואליציה תצביע בעד.

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

אורלי לוי אבקסיס: רביזיה.

מנואל טרכטנברג: הסתייגות קונסטרוקטיבית.

<יעל אגמון: גם זאת הייתה קונסטרוקטיבית.

מנואל טרכטנברג: אני מבקש שתשימו לב.

מנואל טרכטנברג: בסעיף 342א להוסיף בסוף הסעיף.

מנואל טרכטנברג: אני הרי שאלתי מה זה היקף מספק ולא קיבלתי תשובה.

מנואל טרכטנברג: אני רוצה להוסיף "על פי קריטריונים שוויוניים שייקבעו".

אורלי לוי אבקסיס: אני רוצה עוד שתי הסתייגויות על הסעיף.

משה גפני: מי בעד ההסתייגות של חבר הכנסת טרכטנברג?

משה גפני: הצבעה

זהבה גלאון: גם אתה יכול להצביע.

משה גפני: אני יכול לעשות הרבה דברים שאני לא עושה.

משה גפני: מי בעד ההסתייגות?

מנואל טרכטנברג: רגע, לא שמעו את מה שאמרתי.

מנואל טרכטנברג: על פי קריטריונים שוויוניים שייקבעו מה זה היקף מספק.

משה גפני: בסדר.

משה גפני: מי בעד ההסתייגות?

אורלי לוי אבקסיס: אני מצטרפת להסתייגות שלו.

מיקי לוי: אני מצטרף לכל ההסתייגויות.

מיקי לוי: זה נותן לי זמן במליאה.

אורלי לוי אבקסיס: גם אני מצטרפת לכל ההסתייגויות.

משה גפני: בסדר.

משה גפני: מי בעד?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: שבעה בעד, שמונה נגד.

משה גפני: ההסתייגות לא התקבלה.

מיקי רוזנטל: רביזיה.

משה גפני: אני רוצה להגיד לגבי כל ההסתייגויות עד עכשיו וגם אלה שיהיו אחר כך.

משה גפני: ההסתייגות עולה למליאה.

משה גפני: אני מציע שעד שזה מגיע למליאה, תדבר אתם כדי שיצביעו בעד.

מנואל טרכטנברג: זה לא רציני.

מנואל טרכטנברג: אפילו אלה שהצביעו נגד, זה לא רציני.

אורלי לוי אבקסיס: יש לי עוד שתי הסתייגויות.

מיקי רוזנטל: למה אתם מרימים את היד באופן אוטומטי?

מנואל טרכטנברג: אם זה אוטומטי, בוא נגמור עם העניין.

מנואל טרכטנברג: אדוני היושב ראש, באמת.

<יעל אגמון: ההסתייגות הקודמת הייתה עניינית, עוד יותר עניינית.

מיקי רוזנטל: אני יודע, אבל הוא אמר שזאת אידיאולוגיה והם לא רוצים, אבל כאן?

<יעל אגמון: איזו אידיאולוגיה?

<יעל אגמון: הרי המטרה של החוק הזה היא להוזיל את יוקר הבריאות.

<יעל אגמון: איזו אידיאולוגיה?

מיקי רוזנטל: הם לא רוצים קריטריונים שוויוניים.

אורלי לוי אבקסיס: הסתייגות ראשונה.

אורלי לוי אבקסיס: להוסיף לסעיף 324 - "וזמינותם".

אורלי לוי אבקסיס: מה דעת האוצר?

אורלי לוי אבקסיס: הם מסכימים להכניס את זה.

<שגית אפיק: גם משרד הבריאות מסכים?

<שמרית גיטלין שקד: רויטל, שואלים מה עמדתכם.

<שמרית גיטלין שקד: בסוף 342א יבוא "וזמינותם".

חבר טוב: אנחנו מתנגדים.

אורלי לוי אבקסיס: וואלה.

אורלי לוי אבקסיס: אז יש לי הסתייגות נוספת.

<יעל אגמון: אורלי, הסתייגות צודקת.

מיקי רוזנטל: הכי צודקת שיש.

מיקי רוזנטל: כולנו צדקנו אבל היא הכי צודקת בהסתייגות שלה.

משה גפני: אני לא רוצה הסבר.

משה גפני: מי בעד ההסתייגות של חברת הכנסת אורלי לוי?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

מיקי רוזנטל: משרד הבריאות לא ענייני.

מיקי רוזנטל: לא רציני ולא ענייני.

<יעל אגמון: נכון.

משה גפני: שבעה בעד, שמונה נגד.

משה גפני: ההסתייגות לא התקבלה.

אורלי לוי אבקסיס: רביזיה.

אורלי לוי אבקסיס: הסתייגות נוספת.

אורלי לוי אבקסיס: על מנת להבטיח את קיומו של הסעיף, מתחייבת הממשלה שלא להפסיק את התמריצים לרופאים שיעברו לפריפריה.

משה גפני: מי בעד ההסתייגות?

אורלי לוי אבקסיס: רגע, מה עמדת משרד האוצר?

משה גפני: מי בעד ההסתייגות?

אורלי לוי אבקסיס: לא, מה עמדת משרד האוצר?

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

אורלי לוי אבקסיס: ההסתייגות עברה.

<יעל אגמון: גפני, הם הבטיחו 75 מיליון.

משה גפני: שבעה נגד.

משה גפני: ההסתייגות לא התקבלה.

מיקי לוי: אני רוצה להבין ממשרד האוצר, על פי התכנית הקודמת הוא צבע 75 מיליון שקלים עבור מעבר רופאים לפריפריה.

מיכל בירן: האם בכוונת משרד האוצר להפסיק את זה?

מיקי לוי: קודם כל אם הכסף צבוע.

משה גפני: גבירותיי ורבותיי, אנחנו לא נצביע עכשיו על החוק הזה מכיוון שיש רביזיות.

<שמרית גיטלין שקד: יש עוד הסתייגויות.

אורלי לוי אבקסיס: גם לי יש עוד הסתייגויות.

אורלי לוי אבקסיס: לא סיימתי עם ההסתייגויות.

משה גפני: בבקשה.

<שמרית גיטלין שקד: סעיף 345.

אורלי לוי אבקסיס: אני חושבת שזאת שערורייה שאנחנו עוברים לסדר היום כי האוצר לא בא ואומר אם בכוונתו להפסיק או לא להפסיק את המענקים לרופאים שיעברו לפריפריה.

אורלי לוי אבקסיס: בחוק הזה אנחנו סוגרים להם את האפשרויות.

אורלי לוי אבקסיס: אדוני היושב ראש, אני רוצה להסביר כאן משהו.

משה גפני: לא, אני לא נותן לך.

משה גפני: זאת שערורייה, אני מסכים אתך ויש לי שערוריות יותר גדולות.

אורלי לוי אבקסיס: לא.

אורלי לוי אבקסיס: זאת השערורייה הכי גדולה.

משה גפני: יש שערוריות יותר גדולות.

בצלאל סמוטריץ': גפני, אתה יכול לקרוא לי שם.

אורלי לוי אבקסיס: זאת אחת השערוריות הגדולות.

משה גפני: הצבענו על ההסתייגות והרוב היה נגד.

משה גפני: מה אפשר לעשות?

אורלי לוי אבקסיס: אני רוצה להבין דבר אחד.

אורלי לוי אבקסיס: האם בעצם התשובה של משרד האוצר הם באים ואומרים שהם הולכים להפסיק את התמריצים לרופאים בפריפריה?

משה גפני: לא.

אורלי לוי אבקסיס: אל תענה בשמם.

אורלי לוי אבקסיס: תן להם לענות.

אורלי לוי אבקסיס: גפני, אני לא סתם שואלת.

<יעל אגמון: הם סגרו לה את המיקרופון.

אורלי לוי אבקסיס: תפתחו לי את המיקרופון.

<יעל אגמון: מה זה לסגור מיקרופון?

אורלי לוי אבקסיס: גפני, תן להם לענות.

אורלי לוי אבקסיס: תן להם לענות.

משה גפני: יעל, הם מנסים להנמיך את כל המיקרופונים.

משה גפני: אל תנמיכו, אני אוהב את הרעש.

אורלי לוי אבקסיס: אני רוצה תשובה של האוצר לוועדה.

אורלי לוי אבקסיס: האם משרד הבריאות מתכוון להפסיק את התמריצים לרופאים שיעברו לפריפריה?

מיקי לוי: לא משרד הבריאות.

אורלי לוי אבקסיס: לא סתם אני אומרת.

אורלי לוי אבקסיס: גפני, תאמין לי.

אורלי לוי אבקסיס: אני רוצה תשובה.

משה גפני: ההסתייגות הבאה.

משה גפני: אני לא נותן עכשיו לענות.

אורלי לוי אבקסיס: הם חייבים לענות לי.

משה גפני: עם כל הכבוד, נגמר.

משה גפני: עוד נגיע לפסח.

אורלי לוי אבקסיס: אבל הם חייבים לענות לי.

משה גפני: הם לא חייבים.

אורלי לוי אבקסיס: אני אומר לך, תאמין לי שאתה רוצה לשמוע את התשובה שלהם.

אורלי לוי אבקסיס: תאמין לי שאתה רוצה לשמוע את התשובה שלהם.

משה גפני: מי זה האוצר?

אורלי לוי אבקסיס: האוצר, אתם מתכוונים להפסיק את התמריצים לרופאים בפריפריה?

אורלי לוי אבקסיס: גפני, אתה רואה?

משה גפני: מה התשובה?

משה גפני: לא שמעתי.

אורלי לוי אבקסיס: תקשיבו, במיוחד הקואליציה של הפריפריה.

משה גפני: תודה.

משה גפני: לא לענות.

משה גפני: מה ההסתייגות הבאה?

אורלי לוי אבקסיס: לא, שיענו.

משה גפני: לא.

משה גפני: אני לא רוצה.

משה גפני: מספיק.

משה גפני: מספיק יש לי את הנודניקים האלה שם.

<שמרית גיטלין שקד: לסעיף 345 יש שתי הסתייגויות של יעל גרמן בשם כל סיעת יש עתיד.

<שמרית גיטלין שקד: הסתייגות ראשונה – הסעיף יימחק.

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

<שמרית גיטלין שקד: ההסתייגות החלופית של חברת הכנסת יעל גרמן – בסעיף קטן (ג), במקום "לשנות" יבוא "להתקין".

משה גפני: מי בעד ההסתייגות?

<יעל אגמון: אני רוצה להסביר.

<יעל אגמון: הולכים להרחיב ולהחריג ולהכניס הרבה רופאים.

משה גפני: חברת הכנסת גרמן, לא מסבירים את ההסתייגות.

<יעל אגמון: אבל הם לא מבינים.

משה גפני: אם הם לא מבינים, שילכו לקורס בהכשרה מקצועית.

משה גפני: מי בעד?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

אורלי לוי אבקסיס: אני לא הבנתי את ההסתייגות אבל אני בעד.

<יעל אגמון: הוא לא נתן לי להסביר.

משה גפני: ההסתייגות לא התקבלה.

משה גפני: היו עוד הסתייגויות?

<שמרית גיטלין שקד: כן.

<שמרית גיטלין שקד: לחילופי חילופין, חברת הכנסת גרמן, אחרי "לשנות בצו" יבוא "באישור ועדת העבודה, הרווחה והבריאות של הכנסת" ואחרי "לקבוע" יבוא "בצו באישור ועדת העבודה, הרווחה והבריאות" של הכנסת".

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

<יעל אגמון: רחל, את היית צריכה להיות בעד.

רחל עזריה: דברים כאלה מסכמים לפני.

<יעל אגמון: אנחנו דיברנו על זה.

משה גפני: ההסתייגות לא התקבלה.

משה גפני: מה עוד?

באסל גטאס: רביזיה על כל ההסתייגויות.

משה גפני: על הכול, רביזיה.

<שמרית גיטלין שקד: חברת הכנסת אורלי לוי אבקסיס מציעה שבסעיפים קטנים (א) ו-(ב) ייאמר שמספר הרופאים החריגים יהיה 150.

משה גפני: הסתייגות חשובה.

משה גפני: אני בעדה אבל אני אצביע נגדה.

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: שמונה נגד, שבעה בעד.

משה גפני: ההסתייגות לא התקבלה.

משה גפני: יום שחור לכנסת.

אורלי לוי אבקסיס: רביזיה.

<שמרית גיטלין שקד: הסתייגות נוספת.

<שמרית גיטלין שקד: בסעיפים קטנים (א) ו-(ב) אחרי המילים "של רופאים מומחים" – אלה הקריטריונים לאישור החריגים – יבוא "או בתחומים שבהם קיימת זמינות נמוכה של תורים לניתוחים".

משה גפני: מי בעד?

אורלי לוי אבקסיס: אני חושבת שגם הקואליציה צריכה להצביע בעד.

מיקי לוי: זה ממש לטובת הציבור.

מיקי לוי: אני לא מבין אתכם.

מיקי לוי: זה לא משהו מהותי.

מיקי לוי: זה ממש לטובת האזרחים.

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

בצלאל סמוטריץ': מיקי, אתה שובר לי את הלב.

מיקי לוי: אז נראה אותך גבר ומצביע בעד.

<שמרית גיטלין שקד: לסעיף 347.

<שמרית גיטלין שקד: חברת הכנסת אורלי לוי אבקסיס מציעה שהסעיף יימחק.

משה גפני: מי בעד ההסתייגות?

משה גפני: לא, תוריד את היד.

מיקי לוי: הוא הצביע בעד.

משה גפני: מי בעד?

אורלי לוי אבקסיס: הוא לא יכול להצביע פעמיים.

אורלי לוי אבקסיס: אין פעמיים.

אורלי לוי אבקסיס: לא יכול להיות שהוא יצביע פעמיים.

מיקי רוזנטל: והוא עוד יושב ראש ועדת האתיקה.

אורלי לוי אבקסיס: נכון.

אורלי לוי אבקסיס: אם היה כאן אורן חזן, מה היה קורה?

משה גפני: אני חוזר על ההצבעה.

משה גפני: לא תהיה כאן הצבעה כפולה.

משה גפני: מי בעד ההסתייגות.

משה גפני: מי נגד?

משה גפני: לספור.

משה גפני: בעד – 7

משה גפני: ההסתייגות לא נתקבלה.

משה גפני: שמונה נגד, שבעה בעד.

משה גפני: ההסתייגות לא התקבלה.

<שמרית גיטלין שקד: חברת הכנסת אורלי לוי אבקסיס מציעה בסעיף 349א ש"הוראות סעיפים 343 עד 345 לא יחולו על ניתוחים המתקיימים באזורי פריפריה".

אורלי לוי אבקסיס: גפני, אתה עם ההסתייגות הזאת.

אורלי לוי אבקסיס: אתה הצהרת כאן על החרגת הפריפריה.

<שמרית גיטלין שקד: "בסעיף זה, אזור פריפריה, מחוזות הצפון והדרום כמשמעותם בהודעה על חלוקת שטח המדינה וכן אזור יהודה ושומרון".

אורלי לוי אבקסיס: אתה גם היית בעד ההחרגה.

משה גפני: אזור יהודה ושומרון?

אורלי לוי אבקסיס: היועצת המשפטית התבלבלה.

אורלי לוי אבקסיס: להוריד את יהודה ושומרון?

בצלאל סמוטריץ': למה אורלי?

בצלאל סמוטריץ': למה הורדת את זה?

אורלי לוי אבקסיס: אני רוצה סיכוי שהיא תעבור.

אורלי לוי אבקסיס: תשאירו.

אורלי לוי אבקסיס: סמורטיץ' איך אתה מצביע?

אורלי לוי אבקסיס: אנחנו מחריגים ומכניסים בפנים גם את יהודה ושומרון.

רחל עזריה: כולם בבתי החולים בירושלים.

רחל עזריה: יש להם זמינות מצוינת.

משה גפני: מי בעד ההסתייגות?

רחל עזריה: זה לא רלוונטי כי הם בבתי חולים בירושלים.

משה גפני: מי בעד ההסתייגות?

אורלי לוי אבקסיס: רגע.

אורלי לוי אבקסיס: אני רוצה להבהיר.

אורלי לוי אבקסיס: אני ביקשתי לפי החלוקה לפריפריה והתכוונתי מבחינת מרחקים גיאוגרפיים.

אורלי לוי אבקסיס: לכן אני חושבת שנפלה כאן טעות.

משה גפני: ומה את מציעה?

מכלוף מיקי זוהר: יהודה ושומרון חייבים לך בגדול.

בצלאל סמוטריץ': אבל אתה הצבעת נגד יהודה ושומרון?

מכלוף מיקי זוהר: לא הצבעתי נגד.

מכלוף מיקי זוהר: אני נמנע.

אורלי לוי אבקסיס: אני מציעה להחריג את הפריפריה מהחוק הזה.

משה גפני: יפה.

משה גפני: מי בעד ההסתייגות?

אורלי לוי אבקסיס: גפני, זאת הייתה גם הסתייגות שלך.

משה גפני: בסדר.

משה גפני: אני חוזר בי כל חמש דקות.

<קריאה: ראינו את זה היום.

מיכל בירן: אבל בחינניות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

אורלי לוי אבקסיס: אני רוצה ספירה חוזרת.

משה גפני: ספירה חוזרת.

משה גפני: מי בעד?

אורלי לוי אבקסיס: ולהסביר את ההסתייגות.

משה גפני: לא, לא להסביר.

משה גפני: לא מסבירים.

משה גפני: מי בעד?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

<שמרית גיטלין שקד: קיבלנו הסתייגות של המחנה הציוני.

אורלי לוי אבקסיס: רגע.

אורלי לוי אבקסיס: לא.

אורלי לוי אבקסיס: היועצת המשפטית, את יכולה להסביר שוב פעם?

משה גפני: אני לא מאפשר לה.

אורלי לוי אבקסיס: אני ביקשתי להחריג את הפריפריה.

משה גפני: אני לא מאפשר לה.

אורלי לוי אבקסיס: לגבי מי בפנים ומי בחוץ.

אורלי לוי אבקסיס: אני לא ידעתי מה בדיוק אומרת המפה עליה הסתמכה היועצת המשפטית.

אורלי לוי אבקסיס: אני הסברתי לה את ההסתייגות ולא אני בניתי את המפה.

אורלי לוי אבקסיס: אמרתי לה לפי המפה של הפריפריה.

אורלי לוי אבקסיס: לכן אני שואלת האם זאת ההסתייגות שנכתבה כאן או לא?

אורלי לוי אבקסיס: כי אצלי כאן לא כתוב שום דבר אלא כתוב כאן פריפריה כפריפריה.

אורלי לוי אבקסיס: זה שאתם בחרתם להכניס את זה למפת פריפריה כזו או אחרת, זה משנה לי את כל ההסתייגות.

<שגית אפיק: איזו פריפריה את מבקשת שייכתב?

אורלי לוי אבקסיס: לפי מפת ההטבות לפריפריה.

מיקי לוי: שהתקבלה בוועדה הזאת.

<שגית אפיק: מפת הטבות המס לפריפריה של יושב ראש הוועדה כוללת את מחוזות הצפון והדרום.

<שגית אפיק: זה בסדר?

אורלי לוי אבקסיס: בסדר.

רחל עזריה: היא כוללת גם את חברון.

משה גפני: גם את חברון וקריית ארבע.

<שגית אפיק: לא.

<שגית אפיק: בהגדרה של פריפריה זה צפון ודרום.

אורלי לוי אבקסיס: צפון ודרום.

אורלי לוי אבקסיס: כן.

משה גפני: מי בעד ההסתייגות של צפון ודרום?

משה גפני: יהודה ושומרון בחוץ.

ניסן סלומינסקי: גפני, אם יהודה ושומרון בחוץ, תצביע בעד.

משה גפני: מי נגד?

משה גפני: אני נגד כי יהודה ושומרון בחוץ.

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

אורלי לוי אבקסיס: רביזיה.

<שמרית גיטלין שקד: קיבלנו בכתב הסתייגות של המחנה הציוני.

<שמרית גיטלין שקד: קיבלנו דף עם ההסתייגות שלכם.

אורלי לוי אבקסיס: אני מבינה שאתם לא מחריגים את הפריפריה.

משה גפני: רגע.

משה גפני: המחנה הציוני עכשיו.

משה גפני: תגיד לי, אתה רוצה שאני אוציא אותך?

משה גפני: מה אתה עונה על שאלות בלי שאני מאפשר.

משה גפני: מספיק האוצר שיגע אותי.

אורלי לוי אבקסיס: האוצר ומשרד הבריאות לא דורשים להחריג את הפריפריה?

אורלי לוי אבקסיס: אתם לא מחריגים את הפריפריה?

<קריאה: אין שם בתי חולים.

אורלי לוי אבקסיס: מה את אומרת?

אורלי לוי אבקסיס: אבל בפריפריה יש מבוטחים.

אורלי לוי אבקסיס: מה זה אין בתי חולים?

אורלי לוי אבקסיס: גם תוסיפו את זה וגם תיקחו את הרופאים וגם תגידו שאין בתי חולים ואין רופאים, אז שימותו שם, לא שלוש שנים לפני הזמן אלא עשר שנים לפני הזמן.

אורלי לוי אבקסיס: זאת שערורייה.

אורלי לוי אבקסיס: אתם לא מחריגים את הפריפריה?

אורלי לוי אבקסיס: מה עם המבוטחים בפריפריה?

אורלי לוי אבקסיס: גם רופאים אין בפריפריה ומה הם אמורים לעשות?

אורלי לוי אבקסיס: איזו מין תשובה מקוממת.

אורלי לוי אבקסיס: אדוני היושב ראש, הייתה כאן תשובה מקוממת של משרד הבריאות.

אורלי לוי אבקסיס: היא אמרה למה שנחריג?

אורלי לוי אבקסיס: אין בתי חולים בפריפריה.

אורלי לוי אבקסיס: שערורייה.

אורלי לוי אבקסיס: זה הזוי.

אורלי לוי אבקסיס: משרד הבריאות אומר שאין לנו בתי חולים בפריפריה.

מיקי רוזנטל: זה לא בסדר.

מיקי רוזנטל: זה ממש לא בסדר.

מיקי לוי: אני מבקש להצביע על העניין הזה.

אורלי לוי אבקסיס: אבל מה עם הזכויות של המבוטחים בפריפריה?

אורלי לוי אבקסיס: תכף גם רופאים לא יהיו בפריפריה אבל האנשים יישארו שם ויסבלו והילדים שלהם לא יוכלו להגיע לניתוחים רק בעוד שנה וחצי.

אורלי לוי אבקסיס: בואו, תעברו לפריפריה עם הילדים שלכם.

אורלי לוי אבקסיס: אם לא הייתי מרחמת על הילדים שלכם, הייתי אומרת לכם שיתקיים בכם החוק הזה עם כל ההשלכות, אבל אני מרחמת על הילדים שלכם ואתם לא מרחמים על הילדים שלנו.

אורלי לוי אבקסיס: תור לניתוח פוליפים בפריפריה, שנה ומשהו.

אורלי לוי אבקסיס: אתם לא יודעים מה זה לישון בלילה עם ילד שלא יכול לנשום והוא עם הפסקות נשימה וכל חטאו שהוא גר בפריפריה וצריך לחכות שנה וחצי לניתוח אבל עכשיו אתם סוגרים לו גם את האופציה לסדר את זה בחודשיים-שלושה במקום אחר או אפילו בשבועיים.

משה גפני: אורלי, סיימת.

משה גפני: זהו.

משה גפני: ההסתייגות של המחנה הציוני.

אורלי לוי אבקסיס: זה הזוי.

משה גפני: אורלי, מספיק.

אורלי לוי אבקסיס: אתה הולך לפרטי כי אין לך אופציה אחרת.

משה גפני: אורלי, מספיק.

אורלי לוי אבקסיס: שיחריגו את הפריפריה.

אורלי לוי אבקסיס: הם לארג'ים על חשבון הבריאות של הילדים שלנו אבל לילדים שלהם הם בטח דואגים.

אורלי לוי אבקסיס: אי אפשר.

אורלי לוי אבקסיס: האטימות הזאת.

אורלי לוי אבקסיס: אתם אכזריים.

אורלי לוי אבקסיס: משרד הבריאות.

אורלי לוי אבקסיס: איפה ליצמן?

אורלי לוי אבקסיס: אני רוצה לדעת מה דעתו של ליצמן.

אורלי לוי אבקסיס: הוא צריך לתת את דעתו על מה שקורה בפריפריה.

משה גפני: אנחנו נצביע על ההסתייגות של המחנה הציוני.

משה גפני: הם מבקשים במקום חמישים רופאים שיהיה מאה רופאים.

משה גפני: מי בעד ההסתייגות?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

אראל מרגלית: אדוני היושב ראש, אני טעיתי ואני מתנצל.

אראל מרגלית: אני חשבתי שאני נותן יותר רופאים ואני בעצם נתתי פחות רופאים.

רחל עזריה: לא, אתה נתת יותר רופאים.

אראל מרגלית: החרגתי יותר רופאים.

אראל מרגלית: אני רוצה שיותר רופאים יהיו בהסדר ואני טעיתי.

אראל מרגלית: במקום חמישים, יבוא 25.

משה גפני: תמחקי את ההסתייגות הקודמת.

משה גפני: מי בעד ההסתייגות לגבי 25 רופאים?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

אורלי לוי אבקסיס: בפריפריה אין אופציה.

אורלי לוי אבקסיס: הסדר נפרד לפריפריה.

משה גפני: אני לא מצביע על החוק.

משה גפני: אני מבקש להוציא הזמנה לנושא של הרביזיות שהיו כאן.

אורלי לוי אבקסיס: יש לי עוד הסתייגות.

מיקי רוזנטל: לא גמרנו את ההסתייגויות.

משה גפני: אני פונה לאוצר.

משה גפני: אני כמובן אצביע בעד החוק הזה, זה החוק הכי נוראי שיש בחוק ההסדרים.

משה גפני: תחליטו.

משה גפני: תגידו לי להצביע בעד, אני אצביע בעד.

אורלי לוי אבקסיס: מה דעתו של ליצמן?

משה גפני: למה את עוזרת בזה עכשיו?

משה גפני: זה החוק הכי נוראי שיש בחוק ההסדרים.

אורלי לוי אבקסיס: נכון.

משה גפני: תגידו להצביע בעד, אני אצביע בעד.

משה גפני: אני מבקש שתקיימו התייעצות.

משה גפני: זה החוק הכי נוראי.

אורלי לוי אבקסיס: מה דעתו של ליצמן?

אורלי לוי אבקסיס: רק היום הוא קיבל את זה שהוא הכי פופולרי.

אורלי לוי אבקסיס: אני לא רוצה לחשוב מה יקרה.

אורלי לוי אבקסיס: למה להרוס עד שיש לכם את השר הכי פופופלרי?

משה גפני: אל תבדקו.

משה גפני: בסדר.

משה גפני: את רוצה לעזור לי?

משה גפני: תני לי.

משה גפני: אני רוצה לעשות משהו.

אורלי לוי אבקסיס: אני מנסה לעזור לך.

משה גפני: אני מבקש שתבדקו את העניין הזה ותחזרו עם תשובה.

משה גפני: אם אפשר לפצל את החוק הזה – נפצל אותו.

משה גפני: אם אי אפשר לפצל אותו, נצביע עליו.

<שמרית גיטלין שקד: חברת הכנסת גרמן, אנחנו חושבים – לאחר ששמענו את כל המשפטנים שהתייעצנו בנושא הזה - שזה מובהר מעבר לכל ספק סביר שתכניות שב"ן מיום המועד שנקבע בחוק, ה-1 ביולי 2016, כל שירותי השב"ן שיינתנו מאותו מועד - - -

<יעל אגמון: אני רוצה לשאול את חברי הכנסת.

<יעל אגמון: אני אקריא לכם ואתם תאמרו לי מה אתם מבינים, וזה מה שכל אחד יבין.

<יעל אגמון: "תחילתם של סעיפים 343 ו-348 – שזה הסדר ההחזר – יהיה מה-1 ביולי 2016 והם יחולו על פוליסות ביטוח שהוצאו או יחודשו".

<יעל אגמון: זאת אומרת, הם יחולו מיולי 2016 על פוליסות ביטוח שהוצאו או יחודשו.

אורלי לוי אבקסיס: ידיעה חדשה שצריכה להטריד את כולנו.

אורלי לוי אבקסיס: פרסום ראשון בערוץ 2: משרד הבריאות מתכוון לבטל את כל המענקים לרופאים בפריפריה.

אורלי לוי אבקסיס: אדוני היושב ראש, אם זה לא נושא חדש ואין לזה השלכות על החוק הזה, אני לא יודעת מה זה נושא חדש.

אורלי לוי אבקסיס: המסמך מופיע מולי.

אורלי לוי אבקסיס: מסמך של משרד הבריאות.

אורלי לוי אבקסיס: אדוני היושב ראש, המסמך אצלי.

יצחק וקנין: אם זה בא כמו שזה, אני יצחק וקנין לא מצביע אתכם.

אורלי לוי אבקסיס: משרד הבריאות.

מיקי רוזנטל: אדוני, זאת שערורייה.

<קריאה: זה פורסם לפני חמש דקות.

<קריאה: הם הודו בזה.

אורלי לוי אבקסיס: גפני, המסמך של משרד הבריאות אצלי ביד.

אורלי לוי אבקסיס: המסמך קול קורא.

אורלי לוי אבקסיס: תקשיבו.

אורלי לוי אבקסיס: פורסם עכשיו בערוץ 2.

אורלי לוי אבקסיס: המסמך אצלי וכל מי שרוצה לראות, אני אצלם ואתן לחברי הוועדה, קואליציה ואופוזיציה.

אורלי לוי אבקסיס: התייחסות שלכם בבקשה.

משה גפני: רויטל, נתן, האם זה נכון שמבטלים את המענק לרופאים?

אורלי לוי אבקסיס: המסמך כאן אדוני היושב ראש.

משה גפני: אני מבקש שתפסיקי.

משה גפני: רויטל ונתן.

רחל עזריה: אבל אמרו לנו את זה בדיון הקודם.

רחל עזריה: את המידע הזה קיבלנו בדיון הקודם.

מיקי רוזנטל: זאת שערורייה.

מיקי רוזנטל: זה לא יכול להיות הדבר הזה.

אורלי לוי אבקסיס: נצלם את זה ונעביר לכל חברי הוועדה.

<קריאה: אבל הושקעו בזה כבר 300 מיליון שקלים.

<קריאה: אדוני, זה נושא חדש.

<קריאה: אני מבקש לכנס את ועדת הכנסת.

משה גפני: רויטל, אני מבקש לדעת האם אתם הולכים לבטל את המענקים לרופאים בפריפריה.

חבר טוב: אני לא מצויה בנושא.

חבר טוב: אני לא יודעת במה מדובר.

באסל גטאס: תבררי.

זהבה גלאון: אדוני, תעצור את החוק הזה.

מיקי לוי: לעצור את החוק ולהתכנס ביום ראשון.

מיקי לוי: זה בלתי אפשרי.

זהבה גלאון: תעצור את החוק הזה ותצלצל לליצמן.

מיקי לוי: אני לא מבין.

מיקי לוי: כבר השקיעו 300 מיליון שקלים בשנה שעברה.

מיקי לוי: אני לא מבין את זה.

יצחק וקנין: חוק ההסדרים הוא לא פח הזבל של המדינה.

אורלי לוי אבקסיס: לא ניתן יד לזה.

אורלי לוי אבקסיס: אל תהיה חותמת גומי של השערורייה הזאת, של הפקרת הפריפריה.

אורלי לוי אבקסיס: סוגרים את האופציות ולוקחים את הרופאים משם.

אורלי לוי אבקסיס: צלמו, תעבירו לכל החברים ולעיתונאים.

זהבה גלאון: אדוני, אני מציעה שתעצור את הדיון בחוק הזה.

מיקי רוזנטל: אדוני, הצעה לסדר.

<קריאה: לא להצביע על החוק הזה.

מיקי רוזנטל: לא להצביע, זה בטוח כי יש רביזיות.

מיקי לוי: אדוני היושב ראש, חברי הכנסת, אתה הבאת את החוק הזה של מענקים למעבר רופאים לפריפריה.

מיקי לוי: אתה אדוני הבאת את החוק הזה ועכשיו הקואליציה שלך נותנת לך סטירת לחי ואתה ממשיך לקיים את הדיון הזה עם סטירת לחצי.

אורלי לוי אבקסיס: אתה מבין מה זה?

אורלי לוי אבקסיס: עובדים עליך אדוני היושב ראש.

מיקי לוי: זה החוק שלך ולא של סבתא שלי.

משה גפני: אני עובר את החוק הזה ואנחנו עוברים להמשך הדיון.

מיקי רוזנטל: ההצעה שלי הייתה שעד שלא נקבל תשובה מוסמכת, לא נדון בחוק.

משה גפני: אני ידעתי מה אתה רוצה להציע.

מיקי רוזנטל: אנחנו יותר לא דנים בחוק.

משה גפני: כמה הסתייגויות יש?

משה גפני: תגידי את ההסתייגות ונסיים את העניין הזה ונמשיך הלאה.

<יעל אגמון: סעיף 349.

<יעל אגמון: אני חייבת קודם לומר אדוני שזה היה ברור שיש 75 מיליון לרופאים בפריפריה לשנת 2015.

<יעל אגמון: זה היה ברור.

<יעל אגמון: למיטב ידיעתי אלה כספים ששוריינו או הובטחו.

<יעל אגמון: אני לא יודעת מה זה שוריין, אבל הובטח.

<יעל אגמון: אני לא יכולה להבין איך מבטלים משהו שהובטח.

מיקי לוי: זה היה תקציב צבוע.

משה גפני: מי בעד ההסתייגות?

<יעל אגמון: לא הסברתי אותה.

משה גפני: תגידי מה ההסתייגות.

מיקי רוזנטל: אבל סוכם שעוצרים את הדיון עד שלא יובהר במשרד הבריאות ובמשרד האוצר.

אורלי לוי אבקסיס: ולהביא את השר ליצמן לכאן שייתן תשובות.

מיקי לוי: גפני, אני לא מבין.

מיקי לוי: זה היה חוק שלך.

אורלי לוי אבקסיס: היה חוק מצוין.

רחל עזריה: הסביר לנו את זה משה בר סימן-טוב, מנכ"ל משרד הבריאות, לפני ארבעה ימים.

אורלי לוי אבקסיס: את ידעת על זה ושתקת?

רחל עזריה: את ידעת על זה.

אורלי לוי אבקסיס: אני לא ידעתי על זה.

אורלי לוי אבקסיס: חוצפנית.

אורלי לוי אבקסיס: היום קיבלתי את זה.

אורלי לוי אבקסיס: היום עליתי על זה והבנתי שיש לי תפוח אדמה לוהט.

אורלי לוי אבקסיס: משרד הבריאות שיקר כאן בוועדה.

אורלי לוי אבקסיס: אמרו שאין כוונה.

אורלי לוי אבקסיס: משרד בריאות שיקר בוועדת הכספים.

אורלי לוי אבקסיס: זאת שערורייה.

מיקי לוי: ועוד משהו.

מיקי לוי: 75 מיליון שקלים לא מופיעים בתקציב 2016 למעבר רופאים בפריפריה.

מיקי לוי: חד משמעית.

אורלי לוי אבקסיס: משרד הבריאות שיקר את ועדת הכספים.

רחל עזריה: משרד הבריאות ענה לוועדת הכספים בדיון הגדול שהיה.

אורלי לוי אבקסיס: את מדברת שטויות.

אורלי לוי אבקסיס: את משקרת במצח נחושה.

מיקי לוי: רחל, זה לא נכון.

מיקי לוי: אם ידעת על זה ועברת לסדר היום, אתה פושעת חברתית.

רחל עזריה: חבל שאת לא באה לדיונים כי הוא אמר את זה לוועדת הכספים.

אורלי לוי אבקסיס: איך גפני לא ידע?

משה גפני: אני עובר לסעיף הבא.

משה גפני: נשאיר את ההסתייגות לאחר כך.

אורלי לוי אבקסיס: עוצרים את הדיון בבריאות?

משה גפני: כן.

אורלי לוי אבקסיס: כחלון נתן את ידו להפסקה התמריצים לרופאים בפריפריה?

משה גפני: אורלי, מספיק.

משה גפני: אני עצרתי את הדיון.

משה גפני: אני רק מבקש לגמור את ההסתייגות.

מיקי רוזנטל: לא.

מיקי רוזנטל: יש עוד הסתייגויות.

מיקי רוזנטל: גם לי יש הסתייגויות.

אורלי לוי אבקסיס: עוצרים את הדיון.

משה גפני: בסדר.

משה גפני: אנחנו עוברים לסעיף הבא שהוא פרק המיעוטים.

משה גפני: לפני שאנחנו ממשיכים, אני מבקש מהיתומים שמישהו מכם ייגש לשולחן להסביר את הבעיה שקיימת ואנחנו נראה מה אנחנו עושים אחרי כן.

משה גפני: תציג את עצמך.

<דני בושקניץ: שלום.

<דני בושקניץ: אני מתנצל בפני חברי הוועדה.

<דני בושקניץ: היה כאן קטע מאוד אמוציונאלי.

<דני בושקניץ: אני יתום משני הורי מפיגוע באוטובוס הדמים ב-1978.

משה גפני: אני מבקש לא לדבר.

משה גפני: קצת כבוד לאנשים.

משה גפני: הכול הופך להיות כאן מתוקשר.

<דני בושקניץ: אני כאן בשם קבוצה של יתומים משני הוריהם.

<דני בושקניץ: אני חלק מקבוצה של יתומים משני הוריהם שנהרגו בפיגועי איבה.

<דני בושקניץ: יתומים משני הוריהם הופלו לרעה על ידי המדינה במשך שנים ארוכות וב-2011 חוקק חוק שמתקן את האפליה הזאת.

מיקי רוזנטל: סליחה, אתם מבזים את האנשים.

מיקי רוזנטל: בא לכאן בן אדם לדבר.

מיקי רוזנטל: תנו לו.

<קריאה: מהבוקר הוא כאן.

מיקי רוזנטל: תתביישו.

<דני בושקניץ: על מנת שאני אצליח להסביר לכם בדיוק איך האפליה הזאת עבדה, החוק הקיים במדינה היה מבוסס על חוק חיילים ולכן הייתה התייחסות ליתומים רק מאבא ואף אחד לא העלה בדעתו בשנת 1954, עת חוקק החוק, שיש מצב ששני ההורים נהרגים.

<דני בושקניץ: לכן אל היתומים התייחסו כאל יתומים והייתה אלמנה שקיבלה קצבה של אלמנה על מנת שהיא תוכל לטפל ביתומים.

<דני בושקניץ: המדינה שלנו, כמו שאתם כולכם יודעים, עברה מה שהיא עברה והגיעו לקטע של יתומים משני הורים.

<דני בושקניץ: יתומים משני הורים לא קיבלו שום דבר.

<דני בושקניץ: התייחסו אלינו כאל יתומים כאלה שיש להם אבא אבל בעצם לא היה לנו כלום.

<דני בושקניץ: בשנת 2001 תיקנו את החוק הזה ואכפו את החוק על כל היתומים משנת 2000 ואילך.

<דני בושקניץ: זאת אומרת, מי שאבא שלו ואבא שלו נרצחו בשנת 1989 לצורך העניין או בשנת 1999, לא נכלל בחוק.

<דני בושקניץ: בשנת 2001 הם עשו את הדבר הזה והפלו אותנו שוב לרעה כך שמצאנו את עצמנו מחוץ לחוק.

<דני בושקניץ: ב-2011 תוקן החוק שוב וב-2011 הצלחנו לכלול את כל היתומים בחוק וכיום כל היתומים מקבלים קצבה.

<דני בושקניץ: אני רוצה להגיד לכם דבר אחד על מנת שזה יהיה הכי ברור בארץ וכדי שתבינו על מה אני מדבר.

<דני בושקניץ: שערו בנפשכם מצב שמשפחת הנקין לצורך העניין, עוצרים לה את הקצבה ודוחים אותה בארבעים שנים.

<דני בושקניץ: אתם מבינים על מה אנחנו מדברים?

אורלי לוי אבקסיס: בעצם גזל של השנים שעברו.

בצלאל סמוטריץ': הוא אומר שהוא בגיל 11 התייתם מהוריו וישן ברחוב.

<דני בושקניץ: אני אומר שבגיל 11 אני נשארתי בלי אבא ואימא ולמדינה לא היה שום מענה לדבר הזה.

<דני בושקניץ: אני התגלגלתי ברחובות.

<דני בושקניץ: לצורך ההשלכה, שתבינו על מה אנחנו מדברים, אני שוב אומר שערו בנפשכם מצב שעוצרים את הקצבאות עכשיו למשפחת הנקין ולמשפחת פוגל ולכל האחרים ודוחים את הדבר הזה בארבעים שנים.

<דני בושקניץ: האפליה הזאת היא אפליה נוראית.

<דני בושקניץ: זאת אומרת, כל היתומים שהחוק מוחל עליהם קיבלו מיום הפיגוע וכאן יש יתומים שקיבלו משנת 2001.

<דני בושקניץ: אני מתנצל אבל ההורים שלי לא נרצחו בשנת 2001.

<דני בושקניץ: ההורים שלי נרצחו ב-1978 ויש כאן אנשים שההורים שלהם נרצחו הרבה קודם לכן.

<דני בושקניץ: יושבת לידי גברת מירי פירסטנברג שבשנת 1953 נסעה באוטובוס במעלה העקרבים וכל הנוסעים באוטובוס נרצחו והיא נשארה באוטובוס ארבע שעות עד שעבר שם עוד רכב וישבה ליד אימא שלה ואמרה אימא, אימא במשך ארבע שעות.

<דני בושקניץ: היא הייתה אז ילדה בת חמש ומגיל חמש המדינה התעלמה ממנה עד שנת 2011.

<דני בושקניץ: יש כאן הזדמנות לוועדה, הזמנות אמיתית לתקן את העוול הזה פעם אחת ולתמיד.

<דני בושקניץ: אנחנו קיבלנו הצעה מהאוצר אבל זאת הצעה מגוחכת.

<דני בושקניץ: אני מבקש מהוועדה, ביקשתי גם מחברי האופוזיציה במקרה הזה לא להתנגד ולתמוך בדבר הזה.

<דני בושקניץ: אני מבקש מחברי הקואליציה לתמוך בדבר הזה.

<דני בושקניץ: האוצר מתנגד בכל תוקף לבוא אתנו חשבון ואנחנו מבקשים לבוא אתנו חשבון בדבר הזה.

משה גפני: אני שמעתי את הבעיה של היתומים.

משה גפני: למעשה פנו אלי רבים מאוד מראשי המדינה בנושא הזה וביקשו שנמצא לעניין הזה פתרון.

משה גפני: אני רציתי להכניס את זה בחקיקה בתוך חוק ההסדרים כדי למצוא פתרון.

משה גפני: יש קושי כי יש עוד יתומים שנמצאים בעניין הזה.

משה גפני: אני מחכה לתשובה מהאוצר.

משה גפני: האוצר דן עכשיו בעניין הזה.

משה גפני: אם התשובה תהיה תשובה חיובית, אנחנו נכניס את זה בתוך חוק ההסדרים.

משה גפני: אם התשובה לא תהיה חיובית, אנחנו נצטרך למצוא לעניין הזה פתרון.

משה גפני: לא נשאיר את זה כך.

משה גפני: יש קושי.

משה גפני: אנחנו כבר כמעט הגענו לסיכום אבל.

<דני בושקניץ: אני רוצה לציין בפני היושב ראש שאנחנו לא קיבלנו ממשרד הרווחה ומביטוח לאומי את כל הנתונים הנכונים.

<דני בושקניץ: הם עשו את זה בכוונה וזאת לא פעם ראשונה.

מיקי רוזנטל: בכמה יתומים מדובר?

<דני בושקניץ: אני לא יודע לענות.

אורלי לוי אבקסיס: אני שאלתי את האוצר ואמרו לי ארבעים.

אורלי לוי אבקסיס: אמרו לי ארבעים כפול שתיים.

<קריאה: כמה יתומים יש?

<דני בושקניץ: אנחנו לא יודעים לענות.

משה גפני: כמה אתם מכירים?

<דני בושקניץ: אני מכיר 14.

<יעל אגמון: רפרנטית ביטוח לאומי, משרד האוצר.

<יעל אגמון: כאשר חוקק החוק, ניתנו שני מענקים רטרואקטיביים.

<יעל אגמון: מענק אחד ניתן ליתומים ששני הוריהם נהרגו מאז קום המדינה עד לשנת 2000.

<יעל אגמון: לקבוצה הזאת ניתן מענק של 550 אלף שקלים.

<דני בושקניץ: זה נכון.

<יעל אגמון: הקבוצה השנייה היא הקבוצה שהוריהם נהרגו משנת 2000 עד ליום חקיקת החוק והם קיבלו קצבה חודשית של 4,000 שקלים לחודש שהיא קצבה נמוכה מהקצבה החודשית המשתלמת מיום החוק ואילך.

מיקי רוזנטל: שהיא עומדת על כמה?

<יעל אגמון: 8,000 שקלים לחודש.

מיקי רוזנטל: מה היה ההיגיון?

מיקי רוזנטל: מה הרציונל?

<דני בושקניץ: אין רציונל.

<דני בושקניץ: הכול שקשוקה.

<יעל אגמון: אני אענה על כל השאלות.

<שגית אפיק: הרציונל היה תקציבי.

<שגית אפיק: מהפרוטוקולים של הדיונים, הרציונל היה תקציבי.

משה גפני: הרציונל היה תקציבי.

משה גפני: אני תיקנתי כמה חוקים כאלה שמשנה מסוימת התחילו לתת ולפני כן לא.

משה גפני: היה לי סיפור כזה.

אורלי לוי אבקסיס: זה היה בוועדת העבודה והרווחה.

משה גפני: לא בוועדת העבודה והרווחה.

משה גפני: אני תיקנתי חוק בחקיקה פרטית, לא אחד, שמה שהיה, זה היה פשוט תקציבי.

משה גפני: אתה שואל לגבי מספר האנשים.

משה גפני: תקציבית ניהלנו דיון עם משרד האוצר.

משה גפני: התברר לנו, התברר לאוצר, שיש עוד אנשים.

משה גפני: השאלה השנייה ששאלתם היא על כמה אנשים מדובר.

זהבה גלאון: בקטגוריה הזאת.

<יעל אגמון: בקטגוריה הראשונה עד שנת 2000 יש כארבעים ובקטגוריה השנייה יש עוד כארבעים.

אראל מרגלית: מה זה קטגוריה שנייה?

<יעל אגמון: מ-2000.

<קריאה: אבל משנת 2000 קיבלו.

<דני בושקניץ: מ-2001 קיבלו כולם.

משה גפני: אני מבקש קודם לתת לה להגיב ואחרי כן נתייחס.

מיקי רוזנטל: מדובר בארבעים אנשים.

<יעל אגמון: לא.

מיקי רוזנטל: כי הארבעים האחרים כבר קיבלו.

<קריאה: מ-2001 כולם קיבלו.

<קריאה: הדיון הוא רק לגבי מי שהוריו נרצחו לפני 2001.

זהבה גלאון: ארבעים קיבלו מחצית מהסכום.

<קריאה: תלוי מתי ההורים נרצחו.

<קריאה: אם זה היה לפני הרבה שנים, זה יכול להיות עשירית.

משה גפני: עוד התערבות אחת, אני אשב אתם לבד ונראה מה אנחנו עושים.

משה גפני: אי אפשר כך לנהל דיון.

משה גפני: אני מאוד מבקש לא להתערב.

<יעל אגמון: מבחינת החוק, החוק מצביע על שתי קבוצות שקיבלו תשלום רטרואקטיבי שהוא לא התשלום שהם היו מקבלים אם הקצבה הייתה משולמת מיום האירוע, מיום הפיגוע.

<יעל אגמון: מאחר ושתי הקבוצות האלה קיבלו תשלום רטרואקטיבי שהוא פחות, אנחנו מתייחסים אליהם כקבוצה אחת.

מיכל בירן: כמה קיבלה כל קבוצה?

<יעל אגמון: הקבוצה הראשונה קיבלה 550 והקבוצה השנייה קיבלה 4,000 שקלים לחודש.

<קריאה: משנת 2000 עד 2011.

<קריאה: זה מה שקיבלנו.

<יעל אגמון: בנוסף לסכומים האלה ניתנו במהלך השנים מענקים, מענק על נישואין, מענק על - - -

<דני בושקניץ: זה לא קשור.

<קריאה: זה לא רלוונטי.

<יעל אגמון: מענק על לימודים אקדמיים, הם קיבלו מענק התארגנות, מענק ניידות.

<יעל אגמון: קיבלו מספר מענקים.

<יעל אגמון: הם גם נכללים בתשלומים שהועברו לקבוצות האלה מהמדינה.

<יעל אגמון: כשאנחנו מתייחסים לקבוצות, אנחנו מתייחסים לכל שמונים האנשים כמקשה אחת.

<יעל אגמון: אנחנו לא רואים יכולת להפריד ביניהם.

<שגית אפיק: אם כי גם החוק הקודם הפריד ביניהם כי הסוג הראשון קיבל 550 אלף שקלים רטרואקטיבית והסוג השני קיבל קצבה מופחתת של 4,000 שקלים.

<יעל אגמון: אבל לא לעניין המענקים.

אורלי לוי אבקסיס: אנחנו לא מדברים על המענקים.

אורלי לוי אבקסיס: אנחנו מדברים על הקצבה.

<שגית אפיק: אנחנו מדברים על קבוצות עם שנים שונות.

<יעל אגמון: כן.

<קריאה: היא אומרת שכל ההורים שלנו נהרגו משנת 2001.

<קריאה: זה מה שהיא אומרת בכסף.

זהבה גלאון: אדוני, אני מבקשת לומר מילה.

זהבה גלאון: אני מודה, אני שומעת את זה פעם ראשונה היום.

זהבה גלאון: פעם ראשונה שמעתי אותם בצהרים עת פגשתי אותם.

זהבה גלאון: אני מודה שאני מזועזעת שיש אנשים שדמם סמוק פחות ומקבלים פחות.

זהבה גלאון: זה לא יכול להיות.

זהבה גלאון: זה פשוט לא יכול להיות.

<דני בושקניץ: אפליה בין היתומים.

<דני בושקניץ: מפלים בין דם לדם.

זהבה גלאון: לכן אני חושבת שיש רגעים שיש מומנטום והאנשים האלה נמצאים כאן ואנחנו נחשפים לעוול הזה.

זהבה גלאון: אני חושבת שיש לנו חובה היום לפתור את זה.

זהבה גלאון: אנחנו ממילא יושבים כאן ואני מבקשת ממך, כמו שאתה יודע לעשות את זה, תעשה את זה גם במקרה הזה.

<איילה נעים אייל: שלום.

<איילה נעים אייל: הוריי נהרגו בפיגוע קו 405.

<איילה נעים אייל: רציתי להסביר ולדייק בדברים.

<איילה נעים אייל: חוקקו ב-2001 חוק לגבי היתומים, ב-2005 חוקקו וב-2008.

<איילה נעים אייל: אני מדברת על חוקים מלפני 2011.

<איילה נעים אייל: בשלושת החוקים האלה אף אחד לא הזכיר את היתומים מלפני שנת 2000.

<דני בושקניץ: לא כללו אותנו בחוק.

<איילה נעים אייל: לא הסתכלו עלינו.

<איילה נעים אייל: אנחנו יתומים שבעיקרון כאשר התייתמנו לא היינו זכאים לשקל מהביטוח הלאומי.

<איילה נעים אייל: הסכומים נגזרו כמו לאלמנה.

<איילה נעים אייל: אילו היה אלמן או אלמנה, זה הסכום שהיינו אמורים לקבל.

<איילה נעים אייל: אנחנו קיבלנו בעיקרון משנת 2011.

<איילה נעים אייל: באו ואמרו אם היתומים הקודמים קיבלו 4,000 שקלים מיום הפיגוע, בואו ניתן לכם מ-2001 את הסכומים האלה וכך הם הגיעו ל-550 אלף שקלים.

<איילה נעים אייל: זאת אומרת, סגרו אתנו על 550 אלף שקלים משנת 2001 עד 2011.

<איילה נעים אייל: לגבי אחורנית, אמרו לנו – אחרי שהסתיימה החקיקה – רגע, אנחנו יודעים שמגיע לכם יותר, הבטיחו לנו, אמרו שידונו אתנו אחר כך.

<איילה נעים אייל: בזמנו היה שר הרווחה כחלון.

<איילה נעים אייל: בעיקרון כולם הבטיחו לבוא אתנו בדברים אחר כך.

משה גפני: תודה רבה.

מנואל טרכטנברג: אדוני היושב ראש, אני אקצר אבל אצטט את זהבה גלאון.

מנואל טרכטנברג: אני מזועזע ממה שאני שומע.

מנואל טרכטנברג: אני אישית טיפלתי, עת הייתי במשרד ראש הממשלה, בעניין של ניצולי שואה, המעגל השני והשלישי.

מנואל טרכטנברג: אני רוצה להגיד לך שכאשר אתה מדבר על אוכלוסיות, מתי האוצר נזהר מאוד, ובצדק, מבחינה תקציבית?

מנואל טרכטנברג: כאשר אתה רוצה להחיל את ההטבה על אוכלוסייה מסוימת, אתה לא יודע מה הגבולות שלה ובקלות אתה יכול להגיע לאלפים רבים ולהיכנס למחויבויות תקציביות אדירות.

מנואל טרכטנברג: זה לא המקרה.

מנואל טרכטנברג: לכן שאלתי בכמה מדובר.

מנואל טרכטנברג: זאת קבוצה סגורה שלא יכולה לגדול.

<קריאה: זה משהו חד פעמי.

<דני בושקניץ: זה תשלום חד פעמי.

משה גפני: לא, אני לא מסכים.

מנואל טרכטנברג: מדובר על קבוצה סגורה שלא יכולה לגדול.

מנואל טרכטנברג: ארבעים אנשים.

מנואל טרכטנברג: העלות התקציבית הכוללת, אם הולכים על הסדרה כפי שצריך, היא בסדר גודל של בין עשרים לשלושים מיליון שקלים לפי החישוב שאני עשיתי עכשיו.

מנואל טרכטנברג: לא יכול להיות שבמסגרת סגירת תקציב מדינה לא נוכל לקבוע עכשיו שיימצאו עשרים-שלושים מיליון השקלים האלה.

מיקי לוי: אם ביטלו את המס על האלכוהול, יש מספיק כסף כדי לתת למשפחות האלה.

מנואל טרכטנברג: תעזוב את האלכוהול.

מנואל טרכטנברג: זאת הטעות הסטטיסטית של כל משרד ממשלתי.

מיקי לוי: אין לי אתך ויכוח.

מנואל טרכטנברג: אנחנו התמודדנו עם העניין של ניצולי שואה מברית המועצות לשעבר.

מנואל טרכטנברג: היה מדובר בעשרות אלפים.

מיקי לוי: אפשר לדעת כמה משפחות קיבלו 550 אלף שקלים?

מיקי לוי: שמונים משפחות?

מיקי לוי: כמה משפחות מקבלות 4,000 שקלים משנת 2000?

אורלי לוי אבקסיס: זאת קבוצה אחרת.

זהבה גלאון: זאת קבוצה של ארבעים אנשים.

אורלי לוי אבקסיס: אדוני היושב ראש, אני רוצה שנבין על מה אנחנו מדברים.

אורלי לוי אבקסיס: אנחנו מדברים על אנשים שהתייתמו בילדותם ורובם הגדול ראו את הוריהם נרצחים לנגד עיניהם.

אורלי לוי אבקסיס: הטראומה הזאת שהלכה אתם לא קיבלה מענה ולא קיבלה הכרה על ידי המדינה.

אורלי לוי אבקסיס: כולנו נחנקים בגלל משפחת הנקין ואנחנו פשוט אומרים איך ארבעה ילדים אלה יצליחו לחזור לאיזושהי שגרה נורמלית ואם בכלל תיתכן כזאת.

אורלי לוי אבקסיס: אצל הילדים האלה, לרגע לא חשבו איך הם יגדלו בצל הטראומה, מי יגן עליהם ומה יהיה אתם.

אורלי לוי אבקסיס: אומרים להם שמבחינת המדינה הייתה לכם ילדות נורמלית.

אורלי לוי אבקסיס: המדינה כאילו אומרת להם שהייתה להם ילדות נורמלית.

אורלי לוי אבקסיס: זה שהם עברו את החוויות האלו והיו צריכים לראות איך הם עומדים על הרגליים, וחלקם הגיעו לפנימיות בלי עורף משפחתו ובלי כלום, ובשורה התחתונה אומרים להם שאנחנו משנים את תעודת הפטירה של ההורים שלכם מהתאריך המקורי לשנת 2011 ולכן הזיכרון שלכם הוא זיכרון פיקטיבי.

אורלי לוי אבקסיס: מי כאן יוצר את המציאות הפיקטיבית?

אורלי לוי אבקסיס: מדינת ישראל.

אורלי לוי אבקסיס: צריך לתקן את זה מיד.

<אסף מרדכי: שלום.

<אסף מרדכי: אבא שלי היה יעקב מרדכי.

<אסף מרדכי: אני התייתמתי מהורי בגיל תשעה חודשים.

<אסף מרדכי: אבא שלי, בעקבות המקרה, חויל וקיבל את עיטור העוז.

<אסף מרדכי: אני נתבקשתי גם להדליק משואה לפני כמה שנים לתפארת מדינת ישראל.

<קריאה: איפה היה הפיגוע?

<אסף מרדכי: בכפר יובל.

<אסף מרדכי: אני חושב שמה שעמיתיי כאן

<אסף מרדכי: חסכו מכם זה את העובדה שחלק מהנושא הוא שהמדינה הייתה צריכה לקחת אחריות עלינו כיתומים עם האפוטרופוס הכללי אבל זה לא קרה.

<אסף מרדכי: חלק ניכר מאותם יתומים, המשפחה שלהם שדדה אותם.

<אסף מרדכי: את המעט שהיה, המשפחה לקחה.

<אסף מרדכי: תפקיד המדינה הוא לדאוג לנו וזה לא קרה.

משה גפני: תודה רבה.

משה גפני: אני מבקש לומר לכם שתדעו ששלושת החוקים שעליהם אנחנו מדברים הם הצעות חוק פרטיות שעברו.

משה גפני: אלה לא היו הצעות חוק ממשלתיות.

משה גפני: נודע לי על העניין הזה לפני מספר שבועות.

משה גפני: דיבר אתי גם יושב ראש הכנסת, דיבר אתי גם השר חיים כץ, דיברתי גם עם משרד האוצר, דיברה אתי גם דליה איציק שהייתה באחד החוקים.

אראל מרגלית: מיוזמי החוק.

משה גפני: שתדעו שבכל החקיקה הזאת לא טיפלו ברטרואקטיביות.

משה גפני: למה לא טיפלו ברטרואקטיבי?

משה גפני: כי האוצר התנגד.

משה גפני: אני אביא לכם עוד הרבה מקרים מהסוג הזה.

זהבה גלאון: אין מקרים מהסוג הזה.

משה גפני: זה באמת מזעזע.

משה גפני: אני אביא לך.

משה גפני: אני מבקש מכל אלה שיושבים כאן מטעם הממשלה ובעיקר ממשרד האוצר – משרד האוצר מתייחס לעניין הזה באופן חיובי – יש מושג בגמרא ב-בבא מציאה.

משה גפני: לפעמים מתגלגל איזה משהו ברחוב שאתה לא יודע ממנו, אתה לא חייב.

משה גפני: מה לעשות, לא ידענו מהעניין הזה.

משה גפני: לי זה נודע לפני כמה שבועות ואני ביקשתי להכניס את זה בחוק ההסדרים.

משה גפני: ברגע שזה בידיים שלנו, זה לא יצא מכאן בלי פתרון.

משה גפני: לא יצא מכאן בלי פתרון.

משה גפני: עכשיו הדיון הוא על גובה הכסף.

משה גפני: זה הדיון.

משה גפני: אנחנו נכניס את זה בחוק ההסדרים, שזה חוק ממשלתי.

משה גפני: עד יום ראשון בבוקר - אנחנו יודעים את הנתונים, אנחנו יודעים את העובדות, אנחנו מבקשים פתרון עד יום ראשון בבוקר כדי שביום ראשון נוכל להכניס את זה בחוק ההסדרים.

משה גפני: הדיון אתם התחיל עת הסכומים היו יותר גבוהים והם הסכימו לרדת בסכומים.

משה גפני: אנחנו לא נוכל להשלים עם חרפה כזאת אחרי שזה היה כאן בדיון בוועדת הכספים של הכנסת.

משה גפני: הנושא הזה חייב עד יום ראשון בבוקר לבוא על פתרונו כך שנוכל להכניס אותו בחוק ההסדרים.

משה גפני: מבקשים את זה כולם.

משה גפני: כולם מבקשים.

משה גפני: כל מי שנודע לי על העניין הזה פשוט מזדעזע.

משה גפני: זה יהיה כבוד למדינת ישראל שנפתור את הבעיה.

משה גפני: אנחנו עוברים לסעיף הבא בסדר היום.